**РЕПУБЛИКА СРБИЈА**

**НАРОДНА СКУПШТИНА**

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ**

**И ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**(период април – децембар 2014. године)**

- фебруар 2015. године-

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ**

**И ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**(период април – децембар 2014. године)**

**I**

**1.1.** Пословником Народне скупштине („Службени гласник РС“, број: 20/12 – пречишћени текст) предвиђено је 19 сталних радних тела (одбора) и Одбор за права детета у Народној скупштини, као посебно стално радно тело. Основна надлежност одбора утврђена је Пословником Народне скупштине, док за поједине одборе надлежност произлази непосредно из Устава Републике Србије и закона.

Ступањем на снагу Споразума о стабилизацији и придруживању између Европских заједница и њихових држава чланица, са једне стране, и Републике Србије, са друге стране („Службени гласник РС“, број 83/08), Србија је 1. септембра 2013. године добила статус придружене државе Европској унији. На основу члана 125. Споразума образован је Парламентарни одбор за стабилизацију и придруживање од 30 чланова (15 из реда народних посланика у Народној скупштини и 15 из реда посланика Европског парламента).

Народна скупштина је на основу члана 278. ст. 1. и 2. Закона о извршењу кривичних санкција („Службени гласник РС“, бр. 85/05, 72/09 и 31/11) и тачке 2. Одлуке о образовању Комисије за контролу извршења кривичних санкција („Службени гласник РС“, број 49/11) на седници одржаној 3. јула 2014. године изабрала петочлану Комисију за контролу извршења кривичних санкција, из реда народних посланика.

Народна скупштина је на основу члана 8. Закона о Народној скупштини („Службени гласник РС“, брoj 9/10), члана 68. Пословника Народне скупштине („Службени гласник РС“, брoj 20/12 – Пречишћен текст) и тачке 3. Одлуке о образовању Комисије за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015) („Службени гласник РС“, брoj 101/11), на седници одржаној 19. јуна 2014. године изабрала шесточлану Комисију за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015) - пет чланова из реда народних посланика, а шести члан је представник Повереника за заштиту равноправности.

**1.2.** Народна скупштина актуелног Десетог сазива конституисана је 16. априла 2014. године. Одбори Народне скупштине конституисани су Одлуком Народне скупштине 23. априла 2014. године, на предлог председника посланичких група, и то сразмерно броју народних посланика које посланичке групе имају у Народној скупштини. Одбори имају по 17 чланова, осим Одбора за контролу служби безбедности који има девет чланова и Одбора за права детета, чији је састав утврђен чланом 47. Пословника Народне скупштине. Чланови одбора имају заменике сагласно члану 28. Закона о Народној скупштини и члану 24. Пословника Народне скупштине.

**1.3.** Одлуком о организацији и раду Службе Народне скупштине (''Службени гласник РС'', број: 49/11) предвиђено је шест унутрашњих организационих јединица, и то: Кабинет председника Народне скупштине, Генерални секретаријат Народне скупштине; Сектор за законодавство; Сектор за међународне односе; Сектор за опште послове и Сектор за одржавање објеката Народне скупштине.

У Сектору за законодавство обављају се најсложенији послови којима се пружа стручна подршка народним посланицима у вршењу функција Народне скупштине (законодавне, контролне, представничке и изборне). Сектор обавља послове који се односе на: припрему и обраду аката од значаја за рад радних тела Народне скупштине; анализу закона, предлога закона и других општих аката; анализу усклађености прописа са прописима Европске уније (ЕУ); припрему и обраду материјала за потребе посланичких група; сарадњу са институцијама ЕУ и државама чланицама ЕУ, као и радним телима парламената других држава; израду информативних и аналитичких истраживања; библиотечке послове и др.

Сектор за законодавство се састоји од седам одељења: Одељење за уставно-правни систем и организацију власти; Одељење за економско-финансијска питања; Одељење за одбрану и национална питања; Одељење за општа друштвена питања; Одељење за европске интеграције; Одељење за послове посланичких група и Библиотека Народне скупштине.

**II**

**2.1.** Од 16. априла до 31. децембра 2014. године одржано је укупно **425 седница одбора и комисија**, и то:

1. Одбор за уставна питања и законодавство 70

2. Одбор за административно-буџетска и

 мандатно-имунитетска питања 39

3. Одбор за финансије, републички буџет и контролу

 трошења јавних средстава 36

4. Одбор за правосуђе, државну управу и локалну самоуправу 29

5. Одбор за спољне послове 26

6. Одбор за европске интеграције 23

7. Одбор за просторно планирање, саобраћај,

инфраструктуру и телекомуникације 20

8. Одбор за одбрану и унутрашње послове 20

9. Одбор за привреду, регионални развој, трговину,

 туризам и енергетику 19

10. Одбор за људска и мањинска права и равноправност полова 19

11. Одбор за пољопривреду, шумарство и водопривреду 18

12. Одбор за културу и информисање 17

13. Одбор за рад, социјална питања, друштвену укљученост

 и смањење сиромаштва 16

14. Одбор за здравље и породицу 14

15. Одбор за образовање, науку, технолошки развој

 и информатичко друштво 14

16. Одбор за контролу служби безбедности 12

17. Одбор за заштиту животне средине 11

18. Одбор за дијаспору и Србе у региону 8

19. Одбор за права детета 5
20. Одбор за Косово и Метохију 5

21. Комисија за контролу извршења кривичних санкција 3

22. Комисија за праћење спровођења Националног акционог плана

за примену Резолуције 1325 Савета безбедности Уједињених нација

– Жене, мир и безбедност у Републици Србији (2010-2015) 1

23. Парламентарни одбор за стабилизацију и придруживање 1

**2.2.** Седнице одбора су углавном одржаване у Београду, у просторијама Народне скупштине (Трг Николе Пашића 13 и Краља Милана 14), док је **седам седница одбора одржано ван седишта Народне скупштине**:

**Одбор за одбрану и унутрашње послове** је одржао две седнице ван седишта и то:

- 17. седницу Одбора, на којој је разматрано стање јавне безбедности у Републици Србији након инцидената на фудбалској утакмици Србија - Албанија, 14. октобра 2014. године, у Новом Саду, и

- 20. седницу Одбора, на којој је разматрана Информација о раду Министарства унутрашњих послова у периоду од јула до септембра 2014. године, 26. новембра 2014. године, у Палати „Србија“ у Београду.

**Одбор за пољопривреду, шумарство и водопривреду** је одржао две седнице ван седишта и то:

- 11. седницу Одбора, на којој је разматрано стање у пољопривреди у регионима западне, централне и јужне Србије, 12. септембра 2014. године, у Ивањици, и

- 14. седницу Одбора, на којој је разматрана пољопривредна политика посвећена развоју малих и средњих газдинстава кроз развој сточарства, воћарства и повртарства и праћење отклањања последица од поплава – предупређење могућих будућих сличних догађаја (уређење каналске мреже и речних корита, наводњавање – одводњавање), 17. новембра 2014. године, у Бајиној Башти.

**Одбор за људска и мањинска права и равноправност полова** је одржао једну седницу ван седишта и то :

 **-** 15. седницу Одбора, на којој је разматрана улога механизама за родну равноправност и поступање надлежних органа у складу са протоколима о поступању у случајевима насиља над женама у породици и у партнерским односима, 18. новембра 2014. године, у Врњачкој Бањи.

 **Одбор за европске интеграције** је одржао једну седницу ван седишта и то:

- 18. седницу Одбора на којој је Одбор упознат са преговарачким поглављима 11 (Пољопривреда и рурални развој) и 12 (Безбедност хране, ветеринарска и фитосанитарна политика) о којима ће се преговарати у току преговарачког процеса за приступање Европској унији, и на којој су размотрени доступност и начини коришћења средстава из ИПАРД фондова (предприступни фондови ЕУ за рурални развој), 15 и 16. новембра 2014. године, у Тополи и Аранђеловацу.

**Одбор за права детета**  је одржао једну седницу ван седишта и то:

- 5. седницу на којој је Одбор усвојио Закључке са јавног слушања „25 година од усвајања Конвенције УН о правима детета - решавање проблема деце чији се живот и рад одвија на улици“; усвојио план и програм рада Одбора за 2015. годину и на којој је постигнут договор у вези са образовањем радних група, 12. децембра 2014. године, у Сремским Карловцима.

**2.3.** На основу члана 44. став 4. Пословника Народне скупштине, одбори су о питањима која су од заједничког интереса, одржавали **седнице заједно (тзв. заједничке седнице)**, и то:

 - **Одбор за спољне послове и Одбор за европске интеграције**, 9. октобра 2014. године на којој је шеф Делегације Европске уније у Србији, амбасадор Мајкл Давенпорт представио Извештај Европске комисије о напретку Србије за 2014. годину;

 - **Одбор за правосуђе, државну управу и локалну самоуправу,** **Одбор за права детета и Одбор за људска и мањинска права и равноправност полова,** 20. октобра 2014. године на тему: „Разматрање Извештаја о раду Националног механизма за превенцију тортуре за 2013. годину“;

 - **Одбор за људска и мањинска права и равноправност полова и Одбор за европске интеграције**, 23. септембра 2014. године на тему: „Питања положаја и права ЛГБТ особа у Републици Србији“;

 - **Одбор за финансије, републички буџет и контролу трошења јавних средстава** и **Одбор за правосуђе, државну управу и локалну самоуправу**, 29. маја 2014. године на којој је разматран Извештај о раду Агенције за борбу против корупције за 2013. годину, са Извештајем о спровођењу Националне стратегије за борбу против корупције у Републици Србији за период од 2013. до 2018. године и Акционог плана за њено спровођење;

 - **Одбор за образовање, науку, технолошки развој и информатичко друштво и Одбор за рад, социјална питања, друштвену укљученост и смањење сиромаштва**, 3. децембра 2013. године, на тему: „Одрживи развој и технолошка обећања у служби остваривања људских права особа са инвалидитетом“.

**2.4.** Одбори су, у оквиру основне надлежности утврђене Пословником Народне скупштине, разматрали **предлоге закона** у начелу и у појединостима, након чега су подносили извештаје Народној скупштини са предлозима да Народна скупштина прихвати одређене предлоге закона и поједине амандмане, који су на исти поднети, или да их одбије.

Народна скупштина је у овом периоду донела укупно **146 законa**. Од тог броја 198 односно 80% закона је усвојено по хитном поступку. Највећи број усвојених закона предложила је Влада, укупно 131, док је 10 закона усвојено на предлог народних посланика. Пет закона усвојено је на предлог Народне банке Србије, једног од овлашћених предлагача закона предвиђених чланом 107. Устава Републике Србије. На предлоге закона поднето је укупно **2626 амандмана**.

На седницама одбора **размотрено је укупно 336 предлогa закона и других општих аката** (исти предлог закона разматрала су најмање два одбора – Одбор за уставна питања и законодавство и надлежни одбор).

**2.5.** На основу чл. 155. став 3, 157. став 6. и 165. Пословника Народне скупштине, **одбори могу да подносе амандмане**. У периоду између завршеног начелног претреса предлога закона и отварања претреса у појединостима о том предлогу закона (период од најмање 24 часа), надлежни одбор може да поднесе амандмане док је за све друге овлашћене предлагаче закона истекао рок за подношење амандмана. У складу са наведеним одредбама Пословника, надлежни **одбори су поднели укупно 70 амандмана на предлоге закона**, које је представник предлагача прихватио, и то:

* Одбор за просторно планирање, саобраћај,

инфраструктуру и телекомуникације **22**

* Одбор за правосуђе, државну управу и локалну самоуправу **19**
* Одбор за финансије, републички буџет и

контролу трошења јавних средстава **12**

* Одбор за привреду, регионални развој, трговину,

туризам и енергетику  **6**

* Одбор за рад, социјална питања , друштвену укљученост

и смањење сиромаштва  **3**

* Одбор за образовање, науку, технолошки развој и

информатичко друштво **2**

* Одбор за здравље и породицу **2**
* Одбор за људска и мањинска права и равноправност полова **2**
* Одбор за културу и информисање **1**
* Одбор за одбрану и унутрашње послове  **1**

**III**

Одбори су надлежност остваривали и **одржавањем седница пододбора и радних група**, и то:

- **Одбор за правосуђе државну управу и локалну самоуправу** образовао је Радну групу за разматрање представки;

- **Одбор за људска и мањинска права и равноправност полова** образовао је пет радних група: Радну групу за људска права и слободе и права детета, Радну групу за права националних мањина, Радну групу за равноправност (родну једнакост) полова, Радну групу за иницијативе, петиције, представке и предлоге и Радну групу за заштиту слободе вероисповести и положај цркава и верских заједница.

- **Одбор за привреду, регионални развој, трговину и енергетику** је образовао Радну групуза утврђивање испуњености услова учесника јавног конкурса за избор председника и чланова Савета Комисије за заштиту конкуренције, која је одржала једну седницу.

- **Одбор за пољопривреду, шумарство и водопривреду** је образовао: Пододбор за праћење санације штете услед поплава, Радну групу за разматрање представки и иницијатива и Радну групу за праћење стања у пољопривреди у маргиналним-неразвијеним подручјима Републике Србије, која је одржала једну седницу.

- **Одбор за просторно планирање, саобраћај, инфраструктуру и телекомуникације** је образовао Радну групу за разматрање представки, предлога, петиција упућених Одбору, која је одржала четири седнице.

- **Одбор за рад, социјална питања, друштену укљученост и смањење сиромаштва** образовао је Радну групу за разматрање представки и предлога грађана, која је одржала четири седнице.

- **Одбор за здравље и породицу** образовао је Радну групу за разматрање представки, предлога и иницијатива грађана и организација, која је одржала пет седница.

- **Одбор за европске интеграције** је образовао Радну групу са задатком да припреми одлуку којом се уређује поступак разматрања предлога преговарачке позиције на седници Одбора за европске интеграције и одбора у чијем су делокругу питања из одговарајуће преговарачке позиције, која је одржала два састанка. Одбор је 4. јуна 2014. године усвојио Одлуку о поступку разматрања предлога преговарачке позиције у процесу преговора о приступању Републике Србије Европској унији.

- **Одбор за заштиту животне средине** образовао је Радну групу за разматрање представки из делокруга рада Одбора, која је одржала једну седницу.

- **Одбор за административно-буџетска и мандатско-имунитетска питања** је образовао Радну групу за израду кодекса понашања народних посланика, која је одржала два састанка у седишту Народне скупштине и две радионице ван седишта (у Аранђеловцу).

- **Одбор за права детета** је образовао седам радних група: Радну групу за иницијативе, петиције, предлоге и представке; Радну групу за праћење примене Закона о основама система образовања и васпитања у сегменту инклузивног образовања; Радну групу за праћење примене Закона о социјалној заштити у делу који се односи на развој услуга у заједници које су кључна Радна група за праћење примене Породичног закона у делу који се односи на заштиту деце од породичног насиља; Радну групу за праћење примене Закона о малолетним учиниоцима кривичних дела и кривично-правној заштити малолетних лица у делу који се односи на учешће малолетних лица у судским поступцима; Радну групу за праћење примене Закон о финансијској подршци породицама са децом, у сегменту који се односи на доделу дечјих додатака и Радну групу за праћење стања и унапређење положаја и права деце чији се живот и рад одвија на улици.

**IV**

**4.1.** Одбори су у оквиру свог делокруга, донели **укупно 236 аката и предлога аката**, и то:

- Одбор за спољне послове 102

- Одбор за административно-буџетска и

 мандатно-имунитетска питања 25

- Одбор за пољопривреду, шумарство и водопривреду 16

- Одбор за људска и мањинска права и равноправност полова 13

- Одбор за европске интеграције 13

- Одбор за финансије, републички буџет и контролу

 трошења јавних средстава 12

- Одбор за Косово и Метохију 8

- Одбор за правосуђе, државну управу и локалну самоуправу 7

- Одбор за права детета 7

- Одбор за заштиту животне средине 6

- Одбор за просторно планирање, саобраћај, инфраструктуру и

 телекомуникације 5

- Одбор за здравље и породицу 4

- Одбор за дијаспору и Србе у региону 4

- Одбор за културу и информисање 4

- Одбор за образовање, науку, технолошки развој и

 информатичко друштво 3

- Одбор за контролу служби безбедности 3

- Одбор за привреду, регионални развој, трговину,

 туризам и енергетику 3

- Одбор за одбрану и унутрашње послове 1

**4.2.** Одбори су разматрали **извештаје,** односно **информације о раду државних органа, организација и тела,** као и њихове **планове и програме рада,** и то:

 - **Одбор за уставна питања и законодавство** је рамотрио Извештај Владе Републике Србије о елементарној непогоди - поплави која је задесила Републику Србију и мерама које су предузете ради спасавања становништва и одбране угрожених места од поплава.

 - **Одбор за одбрану и унутрашње послове** је размотриотри информације о раду: Информацију о раду Министарства унутрашњих послова за период јануар-март 2014. године; Информацију о раду Министарства унутрашњих послова за период април-јун 2014. године и Информацију о раду Министарства унутрашњих послова за период јул-септембар 2014. године. Одбор је, 9. јула 2014. године, размотрио Извештај Владе Републике Србије о елементарној непогоди - поплави која је задесила Републику Србију и мерама које су предузете ради спасавања становништва и одбране угрожених места од поплава, Глава I, тачка 2. Министарство унутрашњих послова и тачка 3. Министарство одбране.

 - **Одбор за спољне послове** је размотрио Извештај Владе Републике Србије о елементарној непогоди - поплави која је задесила Републику Србију и мерама које су предузете ради спасавања становништва и одбране угрожених места од поплава.

 - **Одбор за правосуђе, државну управу и локалну самоуправу** је размотрио следеће извештаје: Извештај о раду Агенције за борбу против корупције за 2013. годину; Редовни годишњи извештај Заштитника грађана за 2013. годину; Извештај о спровођењу Закона о слободном приступу информацијама од јавног значаја и Закона о заштити података о личности за 2013. годину; Извештај о раду Националног механизма за превенцију тортуре за 2013. годину; Извештај о раду Високог савета судства за 2013. годину; Извештај о раду Државног већa тужилаца за 2013. годину; Извештај о раду јавних тужилаштава на сузбијању криминалитета и заштити уставности и законитости у 2013. години, који је поднео Републички јавни тужилац и Извештај о елементарној непогоди – поплави која је задесила Републику Србију и мерама које су предузете ради спасавања становништва и одбране угрожених места од поплава, који је поднела Влада.

 - **Одбор за људска и мањинска права и равноправност полова** је размотрио следеће извештаје: Редован годишњи извештај Повереника за заштиту равноправности за 2013. годину; Редован годишњи извештај Заштитника грађана за 2013. годину; Извештај о спровођењу Закона о слободном приступу информацијама од јавног значаја и Закона о заштити података о личности за 2013. годину и Извештај Националног механизма за превенцију тортуре за 2013. годину.

 - **Одбор за дијаспору и Србе у региону** је у току извештајног периода размотрио Информацију о активностима Кризног штаба Министарства спољних послова о досадашњим активностима које се односе на прикупљање финансијске помоћи и донација из иностранства (мај 2014).

- **Одбор за привреду, регионални развој, трговину, туризам и енергетику** јеразмотрио следеће извештаје: Годишњи извештај о раду Агенције за енергетику Републике Србије за 2013. годину; Извештај Министарства привреде о раду Агенције за приватизацију за месец април 2014. године; Извештај Министарства привреде о раду Агенције за приватизацију за месец мај 2014. године; Извештај Министарства привреде о раду Агенције за приватизацију за месец јун 2014. године; Извештај Министарства привреде о раду Агенције за приватизацију за месец јул 2014. године; Извештај Министарства привреде о раду Агенције за приватизацију за месец август 2014. године и Извештај Министарства привреде о раду Агенције за приватизацију за месец септембар 2014. године; Извештај Владе Републике Србије о елементарној непогоди - поплави која је задесила Републику Србију и мерама које су предузете ради спасавања становништва и одбране угрожених места од поплава.

 - **Одбор за финансије, републички буџет и контролу трошења јавних средстава** јеразмотрио следеће извештаје: Извештај о раду Државне ревизорске институције за 2013. годину; Извештај о раду Агенције за борбу против корупције за 2013. годину, са Извештајем о спровођењу Националне стратегије за борбу против корупције у Републици Србији за период од 2013. – 2018. године и Акционог плана за њено спровођење; Извештај о раду Фискалног савета за 2013. годину; Годишњи извештај Комисије за хартије од вредности, са Извештајем о пословању Комисије за 2013. годину, Финансијским извештајем за 2013. годину и Извештајем овлашћеног ревизора „IEF“ д.о.о. Београд; Извештај о пословању Централног регистра, депоа и клиринга хартија од вредности за 2013. годину, са Финансијским извештајем Централног регистра за 2013. годину и Извештајем независног ревизора; Извештај о раду Републичке комисије за заштиту права у поступцима јавних набавки у периоду од 1. априла до 30. јуна 2013. године; Извештај о раду Републичке комисије за заштиту права у поступцима јавних набавки у периоду од 1. јула до 31. децембра 2013. године; Извештај Управе за јавне набавке о спроведеном надзору над применом Закона о јавним набавкама за 2013. годину; Извештај о спроведеним набавкама у области одбране и безбедности Канцеларије за европске интеграције за 2013. годину; Извештај Владе Републике Србије о елементарној непогоди – поплави која је задесила Републику Србију и мерама које су предузете ради спасавања становништва и одбране угрожених места од поплава; Полугодишњи извештај Народне банке Србије о монетарној политици; Извештај Народне банке Србије о монетарној политици у 2013. години; Извештај Народне банке Србије о стабилности финансијског система за 2013. годину; Извештај о пословању и резултатима рада Народне банке Србије у 2013. години; Финансијски извештај Народне банке Србије за 2013. годину, са извештајем овлашћеног ревизора; Извештај о раду Савета гувернера Народне банке Србије за период од 1. јула до 31. децембра 2013. године и Извештај Грађанског надзорника о извршеном поступку надгледања јавне набавке пружања здравствених услуга хипербаричне оксигенотерапије услед попуњености капацитета здравствених установа из Плана мреже здравствених установа за 2014. годину, у отвореном поступку наручиоца РФЗЗО.

 - **Одбор за пољопривреду, шумарство и водопривреду** је размотрио следеће информације и извештаје: Информацију о ситуацији у пољопривреди и водопривреди погођене елементарном непогодом која је захватила Србију; Информацију о ненаменском трошењу средстава за подстицаје (субвенције, премије, регреси) у пољопривредној производњи; Извештај о мерама предузетим поводом закључака Одбора од 20. јуна 2014. године о стању у сточарству, ветерини и актуелној ситуацији са извозом меса у земље Царинског савеза (Русија, Белорусија, Казахстан) и Извештај Владе Републике Србије о елементарној непогоди - поплави која је задесила Републику Србију и мерама које су предузете ради спасавања становништва и одбране угрожених места од поплава.

 - **Одбор за просторно планирање, саобраћај, инфраструктуру и телекомуникације** је размотрио следеће извештаје: Извештај о раду Министарства грађевинарства, саобраћаја и инфраструктуре за период мај - јул 2014. године; Извештај о раду Републичке агенције за електронске комуникације за 2013. годину; Извештај о раду и активностима Републичке агенције за поштанске услуге за 2013. годину и Извештај о елементарној непогоди – поплави која је задесила Републику Србију и мерама које су предузете ради спасавања становништва и одбране угрожених места од поплава.

 - **Одбор за образовање, науку, технолошки развој и информатичко друштво** је размотрио следеће информације: Информацију о поступку акредитације високошколских установа, провери квалитета и вредновању студијских програма и информацију о раду Министарства просвете, науке и технолошког развоја коју је усмено изнео министар Срђан Вербић.

 - **Одбор за Косово и Метохију** је у току извештајног периода размотрио Извештај о раду Канцеларије за Косово и Метохију од јануара до јуна 2014. године, који је поднела Канцеларија за Косово и Метохију.

 **- Одбор за културу и информисање** је размотрио следећу информацију и извештаје: Информацију о раду Министарства културе и информисања за период јануар - март 2014. године; Извештај Републичке радиодифузне агенције за 2013. годину и Извештај о раду Националног савета за културу, за период јул 2013. – јул 2014. године.

- **Одбор за рад, борачка и социјална питања** је у току извештајног периода размотрио Информацију о раду Министарства за рад, запошљавање, борачка и социјална питања, за период од 26. априла до 26. јула 2014. године.

- **Одбор за европске интеграције** је размотрио следеће извештаје: Извештај о парафирању Протокола уз Споразум о стабилизацији и придруживању између Европских заједница и њихових држава чланица, са једне стране, и Републике Србије, са друге стране, поводом приступања Републике Хрватске Европској унији, ради давања сагласности о његовој привременој примени и Извештај о актуелном стању у процесу преговора са Европском унијом.

- **Одбор за контролу служби безбедности** је у складу са чланом 230. Пословника Народне скупштине (Поступак контроле над радом служби безбедности) размотрио и прихватио седам извештаја: Извештај о раду Војнобезбедносне агенције од 1. октобра 2013. године до 1. априла 2014. године; Извештај о раду Безбедносно-информативне агенције за период од 1. 10. 2014. године до 31. 03. 2014. године; Извештај о раду Војнообавештајне агенције за период 31. 03. - 01. 10. 2013. године; Извештај о раду Војнообавештајне агенције за период 01. 10. 2013. - 31. 03. 2014. године; Извештај о раду Безбедносно-информативне агенције за период од 1. 04. 2014. године до 31. 09. 2014. године; Извештај о раду Војнобезбедносне агенције за период од 1. 04. 2014. године до 30. 09. 2014. године и Извештај о раду Војнообавештајне агенције за период од 1. 04. 2014. године до 30. 09. 2014. године. Одбор је такође, у складу са чланом 16. став 2. алинеја пета Закона о основама уређења служби безбедности Републике Србије и чланом 66. став 1. алинеја пета Пословника Народне скупштине, размотрио Извештај о набавкама добара, услуга и радова у периоду од 01.04.2013. године до 31.12.2013. године.

 - **Одбор за права детета** је размотрио Редовни годишњи извештај Заштитника грађана за 2013. годину и Извештај о раду Националног механизма за превенцију тортуре за 2013. годину, које је поднео Заштитник грађана.

**4.3.** Одбори су давали **мишљења**, доносили **одлуке,** **решења и препоруке,** утврђивали **листе кандидата** и **предлоге одлука** у оквиру изборне функције и то:

- **Одбор за административно-буџетска и мандатно-имунитетска питања** је,у оквиру делокруга рада који се односи на престанак мандата народног посланика и попуну упражњеног посланичког места, размотрио 23 оставке поднете на функцију народног посланика у складу са чланом 88. став 1. тачка 2. Закона о избору народних посланика и девет Одлука Републичке изборне комисије о додели мандата народних посланика ради попуне упражњених посланичких места у Народној скупштини о чему је поднео извештаје Народној скупштини. Одбор је донео пет одлука, и то: Одлуку о радном ангажовању консултаната у посланичким групама у Народној скупштини; Одлуку о поступку прибављања сагласности за заснивање радног односа са новим лицима и додатно радно ангажовање у службама Народне скупштине и независних државних органа и организација; Одлуку о поступању са тајним подацима; Одлуку о условима и начину коришћења службених возила за потребе Народне скупштине и Одлуку о висини основице за обрачун и исплату плата за председника Републике, народне посланике и именована лица у Служби председника Републике и Служби Народне скупштине. Такође, Одбор је: дао овлашћење председнику Одбора да доноси неспорна решења о остваривању материјалних права из закона и других прописа која припадају народним посланицима и функционерима које бира и именује Народна скупштина на основу кога је донет велики број појединачних аката у вези са статусним и материјалним питањима народних посланика (решења о пријему на стални рад, о коефицијенту, о престанку права на стални рад, о праву на разлику између зараде коју у радном односу остварује и посланичке плате, о праву на накнаду због обављања самосталне делатности, о праву на накнаду плате по престанку посланичке функције, о праву на накнаду плате по престанку посланичке функције, решења због промене обрачуна минулог рада); донео низ решења, као што су: о постављењу и престанку рада државних службеника на положају; о исплати накнаде на име закупа стана у Београду, као и више решења о платама председника и чланова Савета Државне ревизорске институције, Повереника за информације од јавног значаја и заштиту података о личности и његових заменика, Заштитника грађана и његових заменика, Повереника за заштиту равноправности, председника и чланова Фискалног савета Србије, председника и чланова Републичке комисије за заштиту права у поступцима јавних набавки и решења због промена обрачуна минулог рада за ова лица. У оквиру делокруга рада који се односи на давање мишљења за обављање друге јавне функције народних посланика и функционера које бира Народна скупштина, Одбор је донео 21 позитивно мишљење за обављање друге јавне функције уз функцију коју врше, из члана 28. став 4. Закона о Агенцији за борбу против корупције и шест позитивних мишљења за обављање другог посла или делатности уз функцију коју врши, из члана 30. Закона о Агенцији за борбу против корупције. У оквиру делокруга рада који се односи на доношење општих и појединачних аката којима се уређују питања статусног и материјалног положаја народних посланика и функционера које бира Народна скупштина, Одбор је донео и пет одлука о новчаним казнама за изречене мере народним посланицима због повреде реда на седницама Народне скупштине у 2014. години. У складу са овлашћењима из члана 6. став 3. Закона о изменама и допунама буџетском систему и Пословника Народне скупштине, Одбор је донео пет одлука, односно седам закључaкa о давању сагласности за заснивање радног односа са новим лицима, односно ангажовање лица по уговору о делу, по уговору о привременим и повременим пословима, преко омладинске и студентске задруге, као и ангажовање лица по другим основама. У складу са овлашћењем из члана 34. став 2. Закона о слободном приступу информацијама од јавног значаја и заштиту података о личности и Пословника, Одбор је дао сагласност на Правилник о унутрашњем уређењу и систематизацији радних места у Служби Повереника за информације од јавног значаја и заштиту података о личности. Такође, Одбор је утврдио Предлог одлуке о давању сагласности на Правилник о унутрашњем уређењу и систематизацији радних места у Стручној служби Заштитника грађана, и доставио га Народној скупштини у складу са чланом 38. став 3. Закона о Заштитнику грађана. Одборје утврдио два предлога измена (ребаланс) Скупштинског буџета за 2014. годину који су постали саставни делови Закона о изменама и допунама Закона о буџету Републике Србије за 2014. годину и Скупштински буџет за 2015. годину који је постао саставни део Закона о буџету Републике Србије за 2015. годину.

- **Одбор за правосуђе, државну управу и локалну самоуправу** је, у оквируизборне функције Народне скупштине, размотрио 14 предлога одлука које су поднели Високи савет судства, Државно веће тужилаца и Влада, као овлашћени предлагачи кандидата за избор носилаца правосудних функција: Предлог одлуке о избору председника Апелационог суда у Новом Саду, који је поднео Високи савет судства; Предлог одлуке о избору председника виших судова, који је поднео Високи савет судства; Предлог одлуке о избору председника привредних судова, који је поднео Високи савет судства; Предлог одлуке о избору председника основних судова, који је поднео Високи савет судства; Предлог одлуке о избору председника прекршајних судова, који је поднео Високи савет судства; Предлог одлуке о избору судија који се први пут бирају на судијску функцију, који је поднео Високи савет судства; Предлог одлуке о избору судије који се први пут бира на судијску функцију, који је поднео Високи савет судства; Предлог одлуке о избору судија који се први пут бира на судијску функцију, коју је поднео Високи савет судства; Предлог одлуке о избору јавних тужилаца за апелациона јавна тужилаштва, који је поднела Влада; Предлога одлуке о избору председника судова, који је поднео Високи савет судства; Предлог одлуке о избору судија који се први пут бирају на судијску функцију, који је поднео Високи савет судства; Предлог одлуке о избору судија који се први пут бирају на судијску функцију, који је поднео Високи савет судства; Предлог одлуке о избору судија који се први пут бирају на судијску функцију, који је поднео Високи савет судства; Предлог одлуке о избору судија који се први пут бирају на судијску функцију, који је поднео Високи савет судства.

 - **Одбор за привреду, регионални развој, трговину, туризам и енергетику** је на основу јавног Конкурса за избор председника и чланова Савета Комисије за заштиту конкуренције, који је огласио председник Народне скупштине 29. новембра 2013. године, спровео поступак избора кандидата за председника и чланове Савета Комисије за заштиту конкуренције. Одбор је, сагласно чл. 23. и 24. Закона о заштити конкуренције, утврдио и доставио Народној скупштини Листу кандидата за председника Комисије и Листу кандидата за чланове Савета Комисије за заштиту конкуренције.

- **Одбор за образовање, науку, технолошки развој и информатичко друштво** је утврдио и поднео Народној скупштини Предлог одлуке о разрешењу члана Националног просветног савета и Листу кандидата за избор једног члана Националног просветног савета.

**- Одбор за дијаспору и Србе у региону** је, на седници одржаној 19. маја 2014. године, којој су присуствовали генерални секретар Министарства спољних послова и шеф Кризног штаба Министарства спољних послова, размотрио организовање помоћи дијаспоре угроженим подручјима од поплаве у Србији и том приликом усвојио седам закључака који су достављени Народној скупштини.

- **Одбор за људска и мањинска права и равноправност полова** је у току извештајног периода дао два мишљења о амандманима поднетим на Предлог закључка Одбора поводом разматрања Редовног годишњег извештаја Заштитника грађана за 2013. годину и Предлог закључка Одбора поводом разматрања Редовног годишњег извештаја Повереника за заштиту равноправности за 2013. годину.

 - **Одбор** **за финансије, републички буџет и контролу трошења јавних средстава** је утврдио и поднео Народној скупштини Предлог одлуке о избору члана Савета гувернера Народне банке Србије. Одбор је донео четири одлуке и то: Одлуку о давању сагласности на Предлог одлуке о Финансијском плану Државне ревизорске институције за 2014. годину, са пројекцијама за 2015. и 2016. годину; Одлуку о давању сагласности на Предлог финансијског плана Фискалног савета за 2014. годину, са пројекцијама за 2015. и 2016. годину; Одлуку о престанку функције члана Савета гувернера Народне банке Србије и Одлуку о давању сагласности на Правилник о унутрашњем уређењу и систематизацији радних места у стручним службама Фискалног савета.

 - **Одбор за здравље и породицу** је у оквиру изборне функције, а на основу Одлуке о образовању Комисије за контролу извршења кривичних санкција предложио кандидата, из реда чланова Одбора, за члана Комисије за контролу извршења кривичних санкција и предлог доставио надлежном одбору. Такође, Одбор је Одлуком, сагласно члану 2. Меморандума о сарадњи између Министарства здравља, Одбора за здравље и породицу и другиx државних органа, одредио др Бранислава Блажића, за свог представника, који ће учествовати на редовним састанцима ради остварења стратешког циља „Успостављени ефикасни механизми за интегритет, одговорност и транспарентност у доношењу и спровођењу одлука“.

**V**

**5.1.** Одборима је у периоду 16. април – 31. децембар 2014.године достављено укупно **439 представки, предлога и других писмена** које су поднели појединци, организације и удружења грађана, а које су надлежни одбори разматрали или су их секретари тих одбора, у договору са председницима одбора, упућивали надлежним органима на решавање, и то:

 - Одбор за правосуђе, државну управу и локалну самоуправу 213

 - Одбор за здравље и породицу 100

 - Одбор за рад, социјална питања, друштвену укљученост

 и смањење сиромаштва 69

- Одбор за људска и мањинска права и равноправност полова 47

- Одбор за образовање, науку, технолошки развој и

 информатичко друштво 40

- Одбор за просторно планирање, саобраћај,

 инфраструктуру и телекомуникације 34

- Одбор за финансије, републички буџет и

 контролу трошења јавних средстава 33

 - Одбор за уставна питања и законодавство 30

 - Одбор за привреду, регионални развој, трговину,

 туризам и енергетику 27

- Одбор за Косово и Метохију 23

- Одбор за права детета 14

- Одбор за контролу служби безбедности 8

- Одбор за дијаспору и Србе у региону 5

- Одбор за културу и информисање 4

- Одбор за европске интеграције 3

- Одбор за заштиту животне средине 2

**5.2. Разматрање иницијатива, предлога, представки и актуелних питања**

**- Одбор за одбрану и унутрашње послове** је непосредно или преко Кабинета председника Народне скупштине, примио 23 предмета са представкама, иницијативама, односно предлозима грађана или удружења. У складу са упутством председнице Одбора, пет представки је упућено Министарству унутрашњих послова, ради добијања мишљења и додатних информација, односно на даљу надлежност.

- **Одбор за правосуђе, државну управу и локалну самоуправу** је примио у овом периоду 213 представки. Председник Одбора је образовао Радну групу за представке, у складу са чланом 44. став 6. Пословника Народне скупштине, са задатком да разматра представке које се упућују Одбору и предложи начин на који ће се свака представка обрадити.

- **Одбор за људска и мањинска права и равноправност полова** је примио 47 иницијатива, петиција предстaвки и предлога, од чега је размотрено 35, а 12 је у фази разматрања.

- **Одбор за дијаспору и Србе у региону** је примио пет поднесака, у форми иницијатива, петиција, представки и предлога. Свим странкама које су се Одбору обратиле упућен је одговор.

 - **Одбору за привреду, регионални развој, трговину, туризам и енергетику** је у наведеном периоду упућено 27 представки, које се у највећем броју случајева односе на спорне приватизације где су, пре свега, у току стечајни поступци и судски процеси. На седници Одбора је договорено да се представке, предлози и иницијативе упућени Одбору не разматрају појединачно на седницама Одбора. Чланови Одбора су упознати са добијеним представкама, али их нису разматрали појединачно, већ проблемски приликом разматрања извештаја о раду министарстава и месечних извештаја Министарства привреде о раду Агенције за приватизацију. Већина представки је истовремено упућена и другим субјектима, као што су Влада, министарства и други.

- **Одбору за финансије, републички буџет и контролу трошења јавних средстава** је упућено укупно 33 представке, петиције и предлога. Све представке, петиције и предлози достављени су члановима Одбора, ради упознавања и разматрања. Одбору су достављене и три иницијативе и то: Иницијатива за измену Закона о расправљању имовинских односа насталих самовласним заузећем земљишта у друштвеној својини; Иницијатива за разрешење Саше Варинца, председника Републичке комисије за заштиту права у поступцима јавних набавки; Иницијатива за покретање поступка за аутентично тумачење одредбе члана 151. став 1. тачка 6) Закона о јавним набавкама. Иницијативе су достављене члановима Одбора, ради упознавања.

- **Одбору за просторно планирање, саобраћај, инфраструктуру и телекомуникације** јеподнето укупно 37 различитих поднесака, а Одбор је размотрио и одговорио на 34 поднеска. Од укупног броја поднесака Одбору је упућено четири иницијативе, и то: Иницијатива за изузимање кабловске канализације из надлежности Телекома Србије а.д. и стављање у надлежност Владе Републике Србије; Иницијатива за промену закона како би за инвестиционе радове требало 50% потписа станара; Поновљена иницијатива за измене и допуне Закона о одржавању стамбених зграда и Иницијатива за препарцелацију приватних поседа у јавна добра на свим местима где се налазе улице.

- **Одбору за образовање, науку, технолошки развој и информатичко друштво** је поднето 23 представке и предлога. Свим странкама које су се Одбору обратиле упућен је одговор од стране службе Одбора.

- **Одбор за Косово и Метохију** је у току 2014. године примио укупно 23 представке грађана. Одбор није разматрао примљене представке грађана већ је стручну обраду као и одговоре на представке припремила служба Одбора. Од укупног броја примљених представки: 15 је прослеђено на даљу надлежност Канцеларији за Косово и Метохију; на четири представке је директно одговорено подносиоцу; на једну није било могуће одговорити због недостатка основних података о пошиљаоцу и непостојања конкретног захтева; једна представка није узета у разматрање због увредљиве садржине; једна представка је упућена телефонским путем на коју је усмено одговорено и једна представка је упућена лично на председника Одбора за Косово и Метохију.

- **Одбор за рад, борачка и социјална питања** је образовао Радну групу за представке, која је одржала четири седнице. На основу мишљења и препорука Радне групе, Одбор је на две седнице размотрио укупно 69 представки грађана.

- **Одбор за здравље и породицу** је образовао Радну групу за разматрање представки из делокруга рада Одбора. Радна група је на састанцима разматрала представке и припремала предлоге за њихово решавање о чему је подносила извештај на седници Одбора. Одбор је размотрио 100 представки. У току 2014. године Одбор је одржао и три тематске (информативне) седнице на којима је информисан о следећем: Разматрање епидемиолошке ситуације у подручјима погођеним поплавама у Републици Србији; Информација о штрајку запослених у здравству и Информисање о студијској посети делегације Одбора Финској.

- **Одбор за заштиту животне средине** је образовао Радну групу за разматрање представки из делокруга рада Одбора, која се једном састала. Одбор је разматрао две представке и поступио према предлогу Радне групе. Подносиоци представки су писаним путем обавештени о начину на који је Одбор поступио по њиховим представкама. Четири представке из 2014. године су у фази разматрања. У истом периоду било је више обраћања грађана преко контакт форме на сајту Народне скупштине или директно на мејл секретара Одбора, на које су грађани добили одговоре путем мејла.

- **Одбор за европске интеграције** је примио три представке грађана, од којих су две размотрене, а трећа из децембра 2014. године је у фази разматрања.

- **Одбор за контролу служби безбедности** је примио 11 представки грађана. На деветој седници Одбора, одржаној 24. новембра 2014. године, размотрио је осам представки грађана упућених Одбору, од којих једна није узета у разматрање, јер је нејасна и неразумљива; три представке прослеђене су Одбору за одбрану и унутрашње послове на даље поступање; поводом три представке, које су у истоветном садржају слате Одбору и у претходном сазиву, подносиоцима је прослеђен одговор исте садржине. Једна представка је прослеђена Министарству унутрашњих послова и Безбедносно-информативној агенцији на одговор, а Одбор ће је размотрити по добијању одговора из МУП-а и БИА. Три представке које су упућене Одбору биће размотрене у складу са Упутством за поступање са иницијативама, петицијама, представкама и предлозима упућеним Народној скупштини.

**- Одбору за права детета** је поднето 15 представки од чега је 14 размотрено (дати су одговори странкама). Поводом осам представки Одбор је добио одговор надлежних органа, институција и установа о предузетим активностима у вези са представкама.

**VI**

У току извештајног периода одржано је укупно **10 јавних слушања**.Поједини одбори су, на основу чл. 83. и 84. Пословника Народне скупштине, организовали **јавна слушања** на теме из делокруга свог рада, и то:

- **Одбор за културу и информисање** је организовао два јавна слушања: Прво јавно слушање, на тему„Ауторско право и колективно остваривање ауторског и сродних права драмских, филмских и телевизијских уметника и интерпретатора“, одржано 14. јула 2014. године и Друго јавно слушање на тему „Нацрт закона о изменама и допунама Закона о култури“, одржано 29. децембра 2014. године.

- **Одбор за образовање, науку, технолошки развој и информатичко друштво** је организовао јавно слушање на тему „Расправа о Нацрту закона о изменама и допунама Закона о високом образовању“, одржано 25. јула 2014. године.

- **Одбор за заштиту животне средине** је организовао четири јавна слушања: Прво јавно слушање, на тему „Методологија процене стања животне средине и отклањања привремене и трајне штете у животној средини проузроковане поплавама у Републици Србији“, одржано 5. јуна 2014. године; Друго јавно слушање на тему „Управљање комуналним отпадом у Републици Србији“, одржано 7. новембра 2014. године; Треће јавно слушање на тему „Управљање индустријским отпадом и третман опасног отпада у Републици Србији“, одржано 1. децембра 2014. године; Четврто јавно слушање на тему „Депоније у Републици Србији ", одржано 16. децембра 2014. године.

- **Одбор за европске интеграције** је организовао два јавна слушања: Прво јавно слушање на тему „Доступност и начини коришћења средстава из ИПАРД фонда“, одржано 5. децембра 2014. године и Друго јавно слушање на тему „Управљање средствима из ИПА 2 фондова“, одржано 23. децембра 2014. године.

**- Одбор за права детета** је организовао јавно слушање на тему „25 година од усвајања Конвенције Уједињених Нација – решавање проблема деце чији се живот и рад одвија на улици“, одржано 20. новембра 2014. године.

 Запослени у Сектору за законодавство примају три пута недељно грађане (понедељком, средом и петком), обављају разговоре са њима и саветују на који начин могу да остваре поједина права. Такође, тих дана непосредно од грађана примају писане представке које се усмеравају надлежним одборима Народне скупштине.

**VII**

Одбори Народне скупштине имали су већи број **међународних активности** које се односе на учешће председника и чланова одбора на међународним конференцијама и састанцима са представницима парламената других држава и међународних организација. Такође, чланови Одбори су ималивелики број састанака са представницима **међународних организација, организација цивилног сектора**, као и низ **других активности и** и то:

 **- Одбор за уставна питања и законодавство** је уоквиру сарадње Одбора и Канцеларије за демократске институције и људска права из Варшаве (ОДИХР/ОЕБС), уз подршку Мисије ОЕБС-а у Србији, одржао 26. и 27. новембра 2014. године, Шесту радионицу на којој су учествовали представници свих учесника у законодавном поступку, као и институција које спроводе, или прате спровођење прописа. Учесници су били из реда народних посланика и запослених у Служби Народне скупштине, генералног секретаријата Владе, Скупштине АП Војводине, Народне банке Србије, Републичког јавног тужилаштва, независних државних органа, цивилног сектора, међународних организација укључених у пројекте Народне скупштине, стручне и академске заједнице. На Шестој радионици су размотрене следеће теме: „Праћење примене и процена закона (еx post анализа)“, „Консолидација и хармонизација законодавства“ и „Учешће јавности у законодавном поступку“. Одбор се на 63. седници одржаној 18. децембра 2014. године упознао са резултатима досадашње сарадње са ОДИХР-ом, и посебно са резултатима Шесте радионице. Одбор је размотрио наредне кораке у сарадњи са ОДИХР-ом, нарочито на изради Мапе пута за регулаторну реформу у Републици Србији, са препорукама за унапређење законодавног поступка и квалитета израде прописа. Сарадња Одбора са Немачким друштвом за међународну сарадњу (ГИЗ) у оквиру пројекта „Подршка у спровођењу правне реформе у Србији“ настављена је у 2014. години. Председник Одбора др Александар Мартиновић одржао је 9. октобра 2014. године састанак са др Мајк Фалкеом, лидером ГИЗ-овог Пројекта за правну реформу. Договорен је наставак сарадње, која би се састојала у могућности пружања експертске подршке Одбору, у области упоредноправних решења, као и спровођењу Резолуције о законодавној политици. Заменик председника Одбора проф. др Јанко Веселиновић са представницима Службе Народне скупштине, учествовао је на Шестој регионалној конференцији на тему: „Улога и одговорност законодавних служби у раду парламената“, у периоду oд 5. до 7. новембра 2014. године, у Части Папирничкој, Словачка Република. Конференцију је организовала Народна Рада Словачке Републике, уз подршку Националног демократског института (NDI). У раду Конференције учествовали су председници и чланови законодавних и уставних одбора земаља Западног Балкана, секретари тих одбора, као и правни стручњаци парламената земаља Западног Балкана, Чешке, Словачке и Пољске.

 - **Одбор за одбрану и унутрашње послове**,односночланови Одбора одржали су већи број састанака са представницима међународних и домаћих организација и удружења, међу којима су: члан Одбора Вања Вукић је испред Одбора био домаћин високој делегацији Министарства унутрашњих послова Италије која је 18. јуна 2014. године посетила Народну скупштину, у склопу студијске посете Министарству унутрашњих послова Републике Србије; делегација Одбора, коју је предводио заменик председника Одбора Бојан Костреш, сусрела се 23. јуна 2014. године са делегацијом Поткомитета за трансатлантску одбрамбену и безбедносну сарадњу Парламентарне скупштине НАТО (састанку су присуствовали и чланови Одбора Владимир Ђукановић, Милош Тошанић, Борисав Ковачевић, Марко Ђуришић, Мирослав Маркићевић, Жика Гојковић и Зоран Бабић, као и Дубравка Филиповски, заменик члана Одбора); чланови Одбора су 8. јула 2014. године одржали састанак са представницима Гранског синдиката управе, правосуђа, одбране и полиције „Независност“, на њихову иницијативу, ради упознавања са примедбама тог синдиката на нацрте закона о изменама и допунама Закона о одбрани и Закона о Војсци Србије (састанку су присуствовали Марија Обрадовић, председник Одбора, чланови Одбора Момир Стојановић, Милош Тошанић, Драган Шутановац, Борисав Ковачевић и Марко Ђуришић, као и Дубравка Филиповски, заменик члана Одбора); делегација Одбора коју је предводио члан Одбора Марко Ђуришић, сусрела се 26. септембра 2014. године са делегацијом парламента Данске (састанку су присуствовали и чланови Одбора Борисав Ковачевић и Ненад Николић, заменик члана Стефана Миладиновић, као и Драган Шормаз, шеф делегације Народне скупштине у Парламентарној скупштини НАТО); чланови Одбора Милош Тошанић и Владимир Ђукановић и заменик члана Драган Николић учествовали су 18. новембра 2014. године на заједничком састанку представника Одбора за одбрану и унутрашње послове, Одбора за спољне послове и Посланичке групе пријатељства са Алжиром са парламентарном делегацијом Народне демократске Републике Алжир; у складу са закључком Одбора са четврте седнице, заменик члана Одбора Дубравка Филиповски учествовала је на Годишњем састанку парламентарних одбора за одбрану и безбедност парламента – Парламентарни надзор, који је, у периоду од 4. до 6. јуна, одржан у Центру за безбедносну сарадњу (RACVIAC) у Ракитју код Загреба (Хрватска); у складу са закључком Одбора са 12. седнице, заменик члана Одбора Дубравка Филиповски учествовала је на Семинару „Консензус у одлучивању: Стратегија или нужност?“, који је, у периоду од 23. до 25. септембра 2014. године, одржан у Центру за безбедносну сарадњу (RACVIAC).

**- Одбор за правосуђе, државну управу и локалну самоуправу**,односно чланови Одбора одржали су већи број састанака међу којима су: председник Одбора Петар Петровић састао се 22. јануара 2014. године са делегацијом SIGMA, у Канцеларији за европске интеграције, на тему реформе државне управе; председник Одбора састао се 4. марта 2014. године, у Народној скупштини, са Елен Кели и Марином Матић, консултантантима Светске банке на пројекту функционалне анализе правосуђа, коју, на захтев Министарства правде и државне управе, припрема група експерата Светске банке. Окосницу анализе чини процена ефикасности и квалитета рада судова и јавних тужилаштава, посебно са аспекта грађана и остваривања њихових права пред правосудним органима, као и допринос адвокатуре и приватних извршитеља у том смислу. Ова анализа представљаће један од незначајнијих елемената у отварању поглавља 23 у процесу преговора са Европском унијом. Председник Одбора састао се 16. јула 2014. године, у оквиру Twinning пројекта „Јачање капацитета Народне скупштине Републике Србије у процесу eвропских интеграција”, са др Дионизијом Теодором Авгеринопулу, посланицом Парламента Грчке. Тема састанка био је процес преговарања, посебно поглавље о правосуђу, и однос парламента и независних државних органа. Председник Одбора је учествовао у разговорима са делегацијом Секретаријата Савета Европе, која је боравила у Београду од 15. до 18. септембра 2014. године у циљу припреме редовног извештаја о сарадњи и испуњавању статутарних обавеза Републике Србије, који се заснива на информацијама добијеним током посете и налазима различитих мониторинг тела Савета Европе, а затим се прослеђује Комитету министара СЕ на разматрање и усвајање. Једна од тема састанка била је наставак реформе правосудног система у смислу транспарентности рада, независности и ефикасности и напредак у борби против корупције. У оквиру Twinning пројекта „Јачање капацитета Народне скупштине Републике Србије у процесу eвропских интеграција” организована је 18. септембра 2014. године у Дому Народне скупштине заједничка радионица у којој су учествовали грчки експерти и чланови Одбора за правосуђе, државну управу и локалну самоуправу, представници Високог савета судства, Државног већа тужилаца и друштва судија.

Поједини чланови Одбора су, 27. новембра 2014. године, учествовали у разговорима са делегацијом Групе земаља против корупције (GRECO), у оквиру Четврте евалуационе рунде посвећене превенцији корупције у односу на чланове парламента, судије и тужиоце. Имајући у виду циљ посете, учесници састанка су разговарали о законодавном поступку као могућем извору корупције, односу извршне према законодавној власти, о спорним приватизацијама, о положају и карактеру Агенције за борбу против корупције, о улози Агенције у упознавању народних посланика са обавезама које имају према закону којим се уређују принципи и правила понашања, сукоб интереса, забране или ограничења одређених активности, о томе да ли постоји потреба да се образују и друга антикорупцијска тела у Народној скупштини, као и о етичком кодексу народних посланика, који је у припреми, и евентуалном ризику да принципи и правила који се предлажу не постану инструмент политичке воље. Председник и чланови Одбора учествовали су 19. децембра 2014. године у заједничким разговорима чланова Посланичке групе пријатељства са САД, Одбора за правосуђе, државну управу и локалну самоуправу, Одбора за контролу служби безбедности, као и члановима Економског кокуса Народне скупштине са делегацијом Представничког дома САД.

- **Одбор за људска и мањинска права и равноправност полова**, односно председник и чланови Одбора одржали су већи број састанака са представницима међународних и домаћих организација и удружења, међу којима су: Одбор је организовао посету Београдској сигурној кући, 1. августа 2014. године, у циљу обележавања ступања на снагу Конвенције Савета Европе о спречавању и борби против насиља над женама и насиља у породици, ради упознавања са радом ове сигурне куће и дискусије о пракси која постоји у Србији у погледу доступности специјалистичких услуга које захтева Конвенција, а посебно броју и доступности сигурних кућа; у сарадњи са Мисијом ОЕБС у Србији, 25. и 26. септембра 2014. године у Врднику, организована је дводневна радионица за чланове Одбора на тему „Улога и активности Одбора за људска и мањинска права и равноправност полова Народне скупштине“; Одбор је у сарадњи са Мисијом ОЕБС-а у Србији и ЈУКОМ-ом, 19. новембра 2014. године у Чачку одржао састанак са представницима Центра за социјални рад и другим институцијама са локалног нивоа, ради упознавања са њиховим активностима у примени протокола о поступању у случајевима насиља над женама у породици и у партнерским односима; Одбор је у сарадњи са Мисијом ОЕБС-а у Србији 24. новембра 2014. године у хотелу Москва организовао тренинг о сарадњи Одбора са медијима; радни састанак Одбора са представницима новинарских удружења и новинарима штампаних и електронских медија одржан је 11. децембра 2014. године, у Дому Народне скупштине, на тему: „Сарадња медија и Одбора у циљу подизања свести о заштити људских права“; састанак са Европским покретом у Србији са посланицима четири одбора, укључујући и Одбор за људска и мањинска права и равноправност полова, на коме су представници те организације презентовали своје анализе о потреби промене Устава Републике Србије одржан је 16. децембра 2014. године у Дому Народне скупштине; састанак Одбора са делегацијом Радне групе Уједињених нација за присилне нестанке, одржан је 20. јуна 2014. године у Дому Народне скупштине; Регионална конференција посвећена елиминацији и борби против породичног насиља и свих облика насиља над женама и девојчицама, у организацији канцеларије UNDP и UN Women одржана је 30. септембра и 1. октобра 2014. године у Скопљу (Конференцији је присуствовала Стефана Миладиновић, члан Одбора); састанак председника одбора за основна права који је оранизован у оквиру председавања Италије Европском унијом, ради разматрања питања миграција, азила и основних људских права, одржан је 13-14. октобра 2014. године у Риму, коме је присуствовао председник Одбора Мехо Омеровић (позив је упућен од стране председника надлежних одбора Сената и Представничког дома Италије); семинар о улози националних парламената у имплементацији одлука Европског суда за људска права, у организацији Парламентарне скупштине Савета Европе, а на позив Парламента Шпаније одржан је 31. октобра 2014. године у Мадриду (семинару је присуствовала Љиљана Малушић, заменик председника Одбора); студијска посета ради упознавања мађарског система утврђивања статуса апатрида, у организацији Високог комесаријата за избеглице Уједињених нација организована је 3 - 6. новембра 2014. године у Будимпешти (у студијској посети је учествовао председник Одбора Мехо Омеровић); Конференција „Основна права, недискриминација и заштита рањивих група, укључујући ЛГБТ“, у организацији Европског парламента, у оквиру Програма подршке парламентима Западног Балкана и Турске одржана је 20. и 21. новембра 2014. године у Тирани (Конференцији су присуствовали чланови Одбора Владица Димитров и Љиљана Несторовић); Интерпарламентарна конференција „Грађанско заступање и политичко учешће националних и етничких мањина“, коју су организовали Одбор за људска и мањинска права и равноправност полова и Одбор за европске интеграције Народне скупштине, у сарадњи са Европским парламентом одржана је 20. и 21. новембра 2014. године у Дому Народне скуштине (Конференција је одржана у оквиру Програма подршке парламентима Западног Балкана и Турске).

 - **Одбор за дијаспору и Србе у региону**, односно председник и чланови Одбора одржали су већи број састанака, међу којима су: председник Одбора проф. др Јанко Веселиновић и члан Одбора Александар Чотрић састали су се са Срђаном Мијалковићем, председником СКД „Просвјета“ из Беча, 20. маја 2014. године у Дому Народне скупштине; председник Одбора проф. др Јанко Веселиновић и члан Одбора Александар Чотрић састали су се са Николом Тодоровићем, чланом Скупштине дијаспоре из Словеније и Миленом Анђелић Ђукић, проф. Љубљанског универзитета, у Дому Народне скупштине, који су у име Савеза српских друштава Словеније допремили камион прикупљене помоћи угроженим подручјима од поплава у Србији, 4. јуна 2014. године; састанак председника Одбора др Јанка Веселиновића и Миодрага Линте, заменика председника Одбора са Андреом Ригонијем, известиоцем ПС Савета Европе и др Олгом Костенко, секретаром Одбора за миграције, избеглице и расељена лица Парламентарне скупштине Савета Европе, одржан 17. јула 2014. године (састанак је одржан у Дому Народне скупштине, разговарало се о питањима начина организовања дијаспоре и сарадње са државним органима, политичком учешћу дијаспоре у демократским процесима у Србији, подршци државних органа раду српских удружења у иностранству, као и учешћу дијаспоре у изборним процесима у Србији, а у циљу сачињавања Извештаја о питањима дијаспоре, људских права, права националних мањина, који треба да буде представљен у Парламентарној скупштини Савета Европе).

 - **Одбор за привреду, регионални развој, трговину, туризам и енергетику**, односно председница и чланови Одбора су имали низ састанака и обавили више разговора, међу којима су: делегација Одбора састала се са члановима Одбора за економију, финансије и буџет Скупштине Црне Горе, у Подгорици, у Скупштини Црне Горе, 12. децембра 2014. године, на позив мр Александра Дамјановића, председника Одбора за економију, финансије и буџет Скупштине Црне Горе (састанак је одржан у сарадњи са Вестминстерском фондацијом за демократију, у оквиру Регионалне парламентарне мреже одбора за економију, финансије и европске интеграције земаља Западног Балкана, у делегацији су учествовали председница Одбора др Александра Томић и чланови Одбора Јелена Мијатовић, Зоран Пралица, Драгољуб Зиндовић и Саша Максимовић); делегација Одбора учествовала је на Четрнаестом Интерпарламентарном састанку о обновљивим изворима енергије и енергетској ефикасности (IPM14), у Лисабону, Португал, 10. и 11. октобра 2014. године, на позив EUFORES - European Forum on Renewable Energies, European Parliamentarians for a Sustainable Energy Future (у делегацији су учествовали др Александра Томић и проф. др Владимир Маринковић); презентација Годишњег извештаја Секретаријата Енергетске заједнице о напретку Србије у 2013.-2014. години, у организацији Одбора, у Народној скупштини, 30. септембра 2014. године; делегација Одбора учествовала је на Европској међупарламентарној конференцији „Изазови одрживог туризма: промовисање културног наслеђа и зашита животне средине“, у Хрватској, од 10. до 13. септембра 2014. године, на позив Леко Јосипа, председника Сабора Републике Хрватске (у делегацији су учествовали др Александра Томић, Оливера Пауљескић, Милан Ђурица, Иван Бауер и Зоран Пралица); делегација Одбора учествовала је на Регионалној конференцији парламентарних одбора за економију, финансије и европске интеграције земаља Западног Балкана на тему ,,Парламентарна контрола политика и инвестиција у сектору енергетике“ од 6. до 7. септембра 2014. године, у Бечићима, Црна Гора (у делегацији су учествовали др Александра Томић, проф. др Владимир Маринковић, Јелена Мијатовић и Александар Јовичић); Разговор са Горданом Маркотићем, амбасадором Републике Хрватске у Београду, 22. маја 2014. године, на његов захтев; делегација Одбора учествовала је на Другом састанку чланова парламената земаља потписница Уговора о оснивању Енергетске заједнице, у Бечу, 3. јула 2014. године, на позив Секретаријата Енергетске заједнице (у делегацији су учествовали др Александра Томић, проф. др Владимир Маринковић и Радмило Костић).

**- Одбор за финансије, републички буџет и контролу трошења јавних средстава** односно председник и чланови Одбора су имали низ састанака и обавили више разговора, међу којима су: састанак председника Одбора са представницима мисије УСАИД Пројекта за боље услове пословања (УСАИД - БЕП), г-дином Бен Аленом, руководиоцем компоненте за одговорну власт УСАИД ЈРГА пројекта, Маријаном Трифуновић-Стефановић и Ђорђем Николићем у вези са настављањем организовања округлих столова са представницима независних институција и Одбора за финансије, републички буџет и контролу трошења јавних средстава, који би за тему имали врло конкретна питања и системске проблеме који се налазе у надлежности Одбора за финансије, републички буџет и контролу трошења јавних средстава и Државне ревизорске институције (састанак је одржан 24. септембра. 2014. године у Београду; предложено је да се подрже и други видови формалног јачања механизама за координацију и размену информација између Одбора и ове институције, у вези са чим су представници Министарства финансија и USAID-а на 29. седници Одбора, одржаној 4. децембра 2014. године, члановима Одбора презентовали модел програмске структуре буџета за 2015. годину); Регионални семинар на тему „Улога парлaмената у вршењу финансијске и буџетске контроле у парламентима Западног Балкана“, који је одржан 15. - 16. јула 2014. године у Бару, у Републици Црној Гори (на семинару је учествовало 35 представника одборских служби из осам парламената Западног Балкана а обука се организовала у оквиру активности пројекта јачања капацитета парламената који спроводи МПО и ВФД); семинар за народне посланике на тему буџета и буџетског поступка који је одржан 23. јул 2014. године у Дому Народне скупштине; састанак председника и чланова Одбора са делегацијом Вестминстерске фондације за демократију коју је предводио Емил Атанасовски, шеф програма за Западни Балкан који је одржан 29. – 30. јула 2014. године у Дому Народне скупштине (састанцима су присуствовали и експерти из Шкотске Simon Wakefild и Vince Mckartney; тема састанака била је могућност отварања буџетске канцеларије и одржавање радионица које би користиле народним посланицима и запосленима у служби Одбора, у складу са динамиком обезбеђивања потребних средстава за спровођење ове активности); Регионална парламентарна конференција на тему: „Улога парламената у надзору енергетских политика и енергетских инвестиција на Западном Балкану“ која је одржана 6. - 7. септембра 2014. године у Будви, Република Црна Гора (у делегацији Народне скупштине били су народни посланици: проф. др Владимир Маринковић, др Александра Томић, Александар Јовичић, Јелена Мијатовић и представници службе Одбора за привреду и Одбора за финансије); Регионални семинар на тему „Улога парлaмената у обављању надзора над енергетском политиком у парламентима Западног Балкана“ који је одржан 5. - 6. децембра 2014. године у Тирани, Албанија; у оквиру UNDP Пројекта „Јачање надзорне функције и јавности рада Народне скупштине Републике Србије“, у извештајном периоду одржана је 27.-28. новембра 2014. године у Аранђеловцу консултативна радионица Одбора и Глобалне организације парламентараца за борбу против корупције (ГОПАК) (на овој радионици члановима Одбора презентовани су резултати анализе и препоруке за увођење система за праћење потрошње државног буџета у реалном времену – ПОРТАЛ).

- **Одбор за пољопривреду, шумарство** **и водопривреду** је одржао састанак са представницима амбасаде Руске Федерације и Трговинског представништва Руске Федерације 20. јуна 2014. године.

- **Одбор за образовање, науку, технолошки развој и информатичко друштво** односно заменик председника Одбора, проф. др Љубиша Стојмировић примио је 28. августа 2014. године председнике Европског удружења наставника и Европског удружења наставника Србије. На позив првог заменика председника Одбора за физичку културу, спорт и питања младих Државне Думе Дмитриа Свишчева, група од седам народних посланика учествовала је на Интерпарламентарним играма које су одржане од 2. до 6. октобра 2014. године у Москви.

- **Одбор за Косово и Метохију** односно председник и чланови Одбора су одржали већи број формалних и неформалних састанака са темама из надлежности и делокруга рада Одбора од којих се издвајају следећи: састанак председника Одбора за Косово и Метохију Милована Дрецуна и Франклина де Вриза (Franklin De Vrieze), експерта на изради Студије о регионалној парламентарној сарадњи, покренуте од стране Европске комисије, Генерални директорат за проширење, који је одржан 1. јула 2014. године; састанак председника Одбора за Косово и Метохију Милована Дрецуна и амбасадора др Ернеста Рајхела (dr. Ernest Reichel), опуномоћеника за југоисточну Европу у Министарству спољних послова Савезне Републике Немачке, који је одржан 2. октобра 2014. године. У извештајном периоду поједини чланови Одбора одржали су више састанака односно пријема са председницима и представницима општина са територије Аутономне покрајине Косово и Метохија, као и посланици «Српске листе» у косовској скупштини.

**- Одбор за културу и информисање** односно председница и чланови Одбораодржали су 23. октобра 2014. године у Дому Народне скупштине састанак са шесточланом Делегацијом Свекинеског удружења новинара која је била у посети Београду и Удружењу новинара Србије (УНС) од 22. до 26. октобра 2014. године.

- **Одбор за рад, социјална питања, друштвену укљученост и смањење сиромаштва** односно председник и чланови Одбора обавили су разговор са делегацијом представника Уједињених гранских синдиката Независност и Савеза самосталних синдиката Србије, а поводом штрајка због усвајања измена и допуна Закона о раду 18. јула 2014. године. Такође, председница Одбора 15. октобра 2014. године одржала је састанак са представницима Игманске иницијативе где је договорена сарадња са Одбором. На позив Игманске иницијативе трочлана делегација Одбора 28. новембра 2014. године, присуствовала је седници Одбора за здравство, рад и социјално старање Скупштине Црне Горе, на тему „Слобода кретања радне снаге између земаља Дејстонског споразума, уз коришћење искустава нордијског модела сарадње“.

- **Одбор за здравље и породицу** односно председница и чланови Одбора присуствовали су радионици поводом имплементације пројекта „Унапређење контроле дувана у Србији'' који Министарство здравља спроводи заједно са Националним институтом за здравље и социјалну заштиту Финске која је одржана 9. септембра 2014. године у Палати Србија; делегација Одбора у саставу: заменик председника Одбора мр. др Љубица Мрдаковић Тодоровић и чланови Одбора др Предраг Мијатовић и др Милан Латковић, посетила је од 21. до 27. септембра 2014. године Финску, у оквиру студијске посете на тему „Унапређење контроле дувана у Републици Србији“ који заједно спроводе Министарство здравља и Национални институт за здравље и социјалну заштиту Финске; чланови Одбора присуствовали су завршној конференцији поводом пројекта „Унапређење контроле дувана у Србији'' који Министарство здравља спроводи заједно са Националним институтом за здравље и социјалну заштиту Финске која је одржана 30. септембра 2014. године у Дому Народне скупштине.

 **- Одбор за заштиту животне средине** је у складу са Архуском конвенцијом, коју је Република Србија ратификовала 12. маја 2009. године, установио сталну „зелену столицу“, на коју на свакој седници Одбора, укључујући и седнице ван седишта Народне скупштине, позива представнике невладиних организација, према теми која се на одређеној седници разматра. Одбор је у току 2014. године сарађивао и са УНДП-ом, који је пружио подршку одржавању свих јавних слушања Одбора. Мисијa ОЕБС-а у Србији организовала је семинар за чланове и службу Одбора на тему „Напредак и изазови у примени Архуске конвенције у Републици Србији”, 25. јула 2014. године, у Сремским Карловцима. Председник Одбора др Бранислав Блажић и чланови Одбора Иван Карић, Гордана Зорић и Милан Кораћ учествовали су на Округлом столу на тему „Зелена економија и рециклажа'', који је организовао Архус центар Нови Сад, уз подршку Министарства пољопривреде и заштите животне средине, у сарадњи са Компанијом Лафарж, 28. новембра 2014. године, у просторијама компаније Лафарж, у Беочину. Учесници округлог стола били су представници Министарства пољопривреде и заштите животне средине, Покрајинског секретаријата за урбанизам, градитељство и заштиту животне средине, локалних самоуправа, компаније Лафарж БФЦ, ЦЕДЕФ-а, јавних комуналних предузећа и представници невладиних организација. Домаћин Округлог стола била је компанија Лафарж, која поседује интегралну дозволу за складиштење и третман комуналног и индустријског отпада и која је инвестирала значајна средства у нове зелене технологије. Учесници Округлог стола обишли су погон Лафаржа у којем се спроводи третман комуналног отпада. Председник и неколико чланова Одбора учествовали су на Радном састанку представника организација укључених у рад механизма „Зелена столица“, организација које су заинтересоване да се прикључе овом механизму, као и оних заитересованих за област животне средине, 24. јуна 2014. године. На овом састанку извршене су консултације о будућој координацији и унапређењу рада у оквиру механизма „Зелена столица“, а чланови Одбора објаснили су представницима организација цивилног друштва на који начин они преко механизма „Зелене столице“ могу да утичу на одлуке које доноси Одбор као радно тело Народне скупштине, као и са процедуром за доношење закона и других општих аката, као и овлашћеним предлагачима и роковима за подношење амандмана. Председник Одбора др Бранислав Блажић организовао је састанак са представницима медија, на коме је успоставио контакт са еколошким редакцијама медијских кућа и позвао их да извештавају о темама које се односе на заштиту животне средине, а не само о еколошким акцидентима. Акценат је био на едукацији грађана када се ради о заштити животне средине. Председник Одбора иницирао је увођење посебног предмета који би се бавио заштитом животне средине у образовни систем на основу закључка који је Одбор донео на Четвртој седници, и у складу са тим обавио разговор са министаром просвете, науке и технолошког развоја.

**- Одбор за административно-буџетска и мандатно-имунитетска питања** односно делегација Одбора (чланови Одбора Катарина Ракић и Олгица Батић) је у периоду од 3. јула до 4. јула 2014. године, боравила у студијској посети Сарајеву, БиХ, на тему: „Обезбеђивање финансијске аутономије парламената с циљем адекватног испуњавања права и обавеза чланова парламената''. Такође, чланови Одбора одржали су састанак са представницима GRECO-a у оквиру 4. евалуационе рунде на тему: „Превенција корупције за чланове парламента, судства и тужилаштва“.

 - **Одбор за контролу служби безбедности**, односно председник и чланови Одбора су имали низ састанака и обавили више разговора, међу којима су: састанак чланова Одбора са делегацијом високих официра Министарства унутрашњих послова Републике Италије, полазницима Школе за стручно усавршавање полицијских снага Републике Италије, који је одржан 18. јуна 2014. године у Дому Народне скупштине; састанак председника Одбора Момира Стојановића и председника Одбора за одбрану и унутрашње послове Марије Обрадовић са представницима Мисије ОЕБС у Србији у вези са сарадњом у наредном периоду и унапређењу капацитета чланова одбора и стручне службе у области надзора и контроле над сектором безбедности, одржан 8. јула 2014. године на иницијативу представника Одељења за демократизацију Мисије ОЕБС у Србији; састанак председника Одбора Момира Стојановића са помоћником директора DCAF за Југоисточну Европу Дарком Станичићем, на којем су разматране могућности за даљи наставак сарадње Женевског центра за демократску контролу оружаних снага и Одбора за контролу служби безбедности, као и евентуално учешће чланова Одбора на регионалним активностима у организацији DCAF, одржан дана 1. октобра 2014. године; састанак чланова Одбора са делегацијом конгресмена Представничког дома Сједињених Америчких Држава, који је одржан 19. децембра 2014. године у Дому Народне скупштине; председник Одбора Момир Стојановић је учествовао на округлом столу „Интегритет у службама безбедности“, одржаном 5. септембра 2014. године у организацији Београдског центра за безбедносну политику; председник Одбора Момир Стојановић, заменик председника Одбора Драган Шутановац и заменик члана Владимир Ђукановић, учествовали су на панел дискусији „Како јачање интегритета у сектору безбедности доприноси ефикаснијем раду институција и бољој заштити права грађана“, одржаном 17. септембра 2014. године у организацији Београдског центра за безбедносну политику, хотел Зира у Београду; члан Одбора Мехо Омеровић, учествовао је на панел дискусији „Реформа сектора безбедности, војна неутралност и ЕУ интеграције - процес приступања Србије“, одржаном 27. новембра у Аероклубу у Београду.

 **- Одбор за права детета**,односно председник и чланови Одбора су присуствовали већем броју скупова и састанака међу којима се издвајају: скуп у организацији Министарства за рад, запошљавање, борачка и социјална питања и УНИЦЕФ-а на тему „Новчана давања за децу и породице са децом у Србији – ефикаснија употреба ресурса ради боље подршке најосетљивијим групама“, који је одржан 12. септембра 2014. године у Београду;радни састанак у организацији Заштитника грађана на тему „Положај деце која живе и раде на улици“, који је одржан 24. новембра 2014. године у Београду и скуп поводом представљања коначних резултата истраживања вишеструких показатеља положаја жена и деце у Србији и истраживања вишеструких показатеља положаја жена и деце у ромским насељима у Србији 2014 – MICS 5, који је одржан 22. децембра 2014. године у Београду – Медија центар, у организацији УНИЦЕФ-а и Републичког завода за статистику.

**VIII**

**8.1. Законодавна активност Одбора за европске интеграције.** Одбор је на седницама разматрао предлоге закона и других општих аката са становишта њихове усклађености са прописима Европске уније (ЕУ), разматрао планове, програме, извештаје и друге акте органа извршне власти из области придруживања ЕУ.

 Током 2014. године Одбор за европске интеграције је у складу са чланом 64. Пословника Народне скупштине, одржао 23 седнице на којима је разматрано 20 предлога закона у начелу, са становишта њихове усклађености са прописима Европске уније и Савета Европе, и то:

Предлог закона о изменама и допунама Закона о парничном поступку, Предлог закона о посредовању у решавању спорова, Предлог закона о заштити потрошача, Предлог закона о изменама и допунама Закона о путним исправама, Предлог закона о изменама и допунама Закона о раду, Предлог закона о приватизацији, Предлог закона о изменама и допунама Закона о стечају, Предлог закона о јавном информисању и медијима, Предлог закона о електронским медијима, Предлог закона о јавним медијским сервисима, Предлог закона о потврђивању Протокола уз Споразум о стабилизацији и придруживању између Републике Србије, са једне стране и Европских заједница и њихових држава чланица, са друге стране, којим се узима у обзир приступање Републике Хрватске Европској унији; Предлог закона о изменама и допунама Закона о инвестиционим фондовима, Предлог закона о запошљавању странаца, Предлог закона о осигурању, Предлог закона о платним услугама, Предлог закона о изменама и допунама Закона о заштити корисника финансијских услуга, Предлог закона о изменама и допунама Закона о девизном пословању, Предлог закона о изменама и допунама Закона о спречавању прања новца и финансирања тероризма, Предлог закона о енергетици, Предлог закона о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II).

 У складу са Одлуком о поступку разматрања предлога преговарачке позиције у процесу преговора о приступању Републике Србије Европској унији Одбор је 5. септембра 2014. године разматрао Преговарачку позицију Рeпублике Србије за Међувладину конференцију о приступању Републике Србије Европској унији за поглавље 32 Финансијски надзор.

На седницама Одбора донетo је дванаест одлука (две о одржавању јавног слушања, једна о образовању радне групе и девет о утврђивању састава делегације Одбора) и један закључак (закључак са Јавног слушања на тему: „Доступност и начини коришћења средстава из ИПАРД фонда“, које је одржано 5. децембра 2014. године).

Одбор је закључио Споразум о сарадњи са Фондацијом Конрад Аденауер ради организације четири дискусије „Eвропеизацијa српског друштва – Актуелни изазови за мој град“, које је до краја 2014. године спроведен у три различита центра локалне самоуправе (Ниш, Сомбор и Општина Чукарица у Београду) и разматрао Предлог споразума о сарадњи са Фондацијом Конрад Аденауер ради организације дискусија „Eвропеизацијa српског друштва – Актуелни изазови за мој град“, које ће бити организоване у различитим центрима локалне самоуправе у току 2015. године.

Одељење за европске интеграције, поред горе поменутих послова везаних за Одбор за Европске интеграције, израђује изјаве и табеле усклађености са прописима ЕУ када су предлагачи закона народни посланици. У 2014. години обрађено је 16 захтева народних посланика (предлагача закона) за израду изјава и табела о усклађености предлога закона са прописима ЕУ.

**8.2. Међународна активност Одбора за европске интеграције.** Одбор одржава и развија билатералну и мултиратералну сарадњу са институцијама ЕУ, парламентарним одборима држава чланица ЕУ и са државама у региону Југоисточне Европе. У том смислу Одбор је наставио интензивну сарадњу са институцијама Европске уније, држава чланица Европске уније и држава у региону:

 - Висока представница ЕУ за спољне послове и безбедносну политику и потпредседница Европске комисије Кетрин Ештон, 28. априла 2014. године, у Београду, обратила се народним посланицима на Другој посебној седници Народне скупштине и састала се са председницом Народне скупштине Мајом Гојковић;

 - Комесар Европске комисије за проширење и суседску политику Штефан Филе, 5. маја 2014. године, у Београду, састао се са председницом Народне скупштине Мајом Гојковић, председником Одбора за европске интеграције Александром Сенићем, председницом Одбора за спољне послове Иреном Вујовић и председницима свих посланичких група у Народној скупштини;

 - На деветој Конференцији чланова одбора за европске интеграције земаља учесница Процеса стабилизације и придруживања у југоисточној Европи (КОСАП), 2. и 3. јуна 2014. године, у организацији Парламента Црне Горе, учествовали су чланови Одбора Љубиша Стојмировић и Вера Пауновић;

 - На пленарном састанку Конференције одбора за европске послове парламената држава чланица ЕУ (КОСАК), у оквиру Парламентарне димензије грчког Председавања Саветом ЕУ, 16. и 17. јуна 2014. године, у Атини, учествовали су председник Одбора Александар Сенић и чланови Одбора Биљана Пантић Пиља и Иван Бауер;

 - Састанак председника Одбора Александра Сенића са шефом Делегације Европске уније у Србији Мајклом Давенпортом, 18. јула 2014. године, у Београду;

- На Панел дискусији уз присуство министарке спољних послова Италије Федерике Могерини, 28. јула 2014. године, у Београду, учествовали су председник Одбора Александар Сенић и чланице Одбора Гордана Чомић и Дијана Вукомановић;

 - На састанку са председником Одбора за европске интеграције и регионалну сарадњу Народне скупштине Републике Српске Браниславом Бореновићем, 30. јула 2014. године, у Београду, учествовао је председник Одбора Александар Сенић;

 - На састанку са шефом Делегације ЕУ у Србији Мајкл Давенпортом и руководством Делегације, 9. септембра 2014. године, у Београду, учествовали су председник Одбора Александар Сенић и чланови Одбора Ласло Варга, др Александра Томић, Душица Стојковић, Весна Марковић, Ирена Алексић, Нинослав Гирић, Наташа Вучковић, Гордана Чомић, Бранко Ружић, Марија Обрадовић и Ђорђе Стојшић;

 - На састанку са члановима Комитета за проширење Савета ЕУ (COELA), 11. септембра 2014. године, у Београду, учествовали су председник Одбора Александар Сенић и чланови Одбора Ласло Варга, Весна Марковић, Душица Стојковић, Драган Шормаз, Марија Обрадовић, Дијана Вукомановић, Гордана Чомић, Ирена Алексић, Мирјана Андрић, Ненад Николић, Вера Пауновић;

 - На састанку са делегацијом Одбора за питања Европске уније Сената Парламента Републике Чешке, 6. октобра 2014. године, учествовали су заменик председника Одбора Ласло Варга, чланови Одбора Вера Пауновић и Душица Стојковић и заменици чланова Одбора Јелисавета Прибојац и Мирјана Андрић;

- На састанку са комесаром Европске комисије за суседску политику и преговоре о придруживању Јоханесом Ханом, 20. новембра 2014. године, у Београду, учествовали су председник Одбора Александар Сенић и чланови Одбора Владимир Орлић, Сања Николић, Иван Бауер, Гордана Чомић, Наташа Вучковић, Драган Шормаз, Љубиша Стојмировић, Ирена Алексић, Нинослав Гирић, Биљана Пантић Пиља, Весна Марковић, Катарина Шушњар, Бранко Ружић, Бојан Костреш и Ласло Варга.

 - На пленарном састанку Конференције одбора за европске послове парламената Европске уније – КОСАК, у оквиру Парламентарне димензије италијанског председавања Европском унијом, 1. и 2. децембра 2014. године, у Риму, учествовали су чланови Одбора Биљана Пантић Пиља и др Иван Бауер;

 -У студијској посети институцијама ЕУ, од 8. до 12. децембра, у Бриселу, учествовали су чланови Одбора Душица Стојковић, Весна Марковић, Гордана Чомић, др Иван Бауер и заменик члана Одбора Нинослав Стојадиновић.

 - На позив Одбора одржан је састанак са члановима делегације Сената Републике Италије, 15. децембра 2014. године, у Београду, на коме су учествовали председник Одбора Александар Сенић и чланови Одбора Душица Стојковић, др Александра Томић, проф. др Љубиша Стојмировић, Бојан Костреш, Ласло Варга, др Иван Бауер, Биљана Пантић Пиља и Ирена Алексић;

 - На састанку са послаником Европског парламента Игор Шолтесом, 22. децембра 2014. године, у Београду, учествовао је председник Одбора Александар Сенић.

**8.3. Парламентарни одбор за стабилизацију и придруживање** је одржао Други састанак, 26. и 27. новембра, у Стразбуру, на коме су учествовали председник др Владимир Орлић, чланови др Александра Томић, Ласло Варга, Александра Ђуровић, проф. др Љубиша Стојмировић, Драган Шормаз, Зоран Бабић, др Дијана Вукомановић, Весна Марјановић, Вера Пауновић, др Милорад Мијатовић и заменик члана Душица Стојковић.

Током 2014. године делегација **Парламентарне скупштине Процеса сарадње у југоисточној Европи (ПСЈИЕ)** је имала следеће активности:

- Потпредседник Народне скупштине Верољуб Арсић учествовао је на Инаугурационој седници Парламентарне скупштине ПСЈИЕ, у оквиру румунског председавања, од 9. до 11. маја 2014. године, у Букурешту,

- Потпредседница Народне скупштине и чланица *Ad hoc* Радне групе Парламентарне скупштине Процеса сарадње у југоисточној Европи Гордана Чомић учествовала је на првом састанку Ad hoc Радне групе, од 7. до 9. новембра 2014. године, у Тирани.

**8.4.** У Народној скупштини је настављена реализација ***Twinning* пројекта** „Јачање капацитета Народне скупштине Републике Србије у процесу европских интеграција“ започета 1. јануара 2013. године, у трајању од 18 месеци, у сарадњи са Парламентом Грчке.

 Пројекат има за циљ унапређење сарадње Народне скупштине и Владе, посебно у домену усклађивања законодавства са правним тековинама ЕУ, јачање административних капацитета и повећање нивоа професионализма, унапређење контролне функције Народне скупштине, као и ефективнију сарадњу са представницима медија и цивилног друштва. Сврха пројекта је јачање административних капацитета Народне скупштине, што доприноси бољем спровођењу реформи и преношењу добрих европских пракси у институционални и правни оквир Републике Србије. Спровођење пројектних активности се прати квартално (тромесечно).

 Пројекат има пет компоненти:

1. Јачање сарадње Народне скупштине и Владе у законодавном процесу;

2. Унапређење рада Народне скупштине у процесу доношења закона, посебно у домену хармонизације националних прописа са правним тековинама ЕУ;

3. Унапређење организационе структуре, интерних правила и рада у Народној скупштини и повећање нивоа професионализма у Народној скупштини;

4. Унапређење контролне улоге Народне скупштине, и одговарајуће сарадње са Владом и независним регулаторним телима;

5. Повећање транспарентности рада Народне скупштине и учешће цивилног друштва у парламентарним активностима и процесу одлучивања.

**IX**

**Одбор за спољне послове** је у 2014. години одржао 23 седнице са укупно 133 тачке дневног реда, односно 380 подтачки дневног реда.

 Основне теме у раду Одбора биле су међународна сарадња Народне скупштине, посебно на парламентарном нивоу, разматрање предлога закона о потврђивању споразума/ конвенција, обављање разговора са новоименованим амбасадорима Републике Србије пре одласка на дипломатску дужност, образовање парламентарних група пријатељства и измене у њиховом саставу.

 Одбор је размотрио и усвојио 66 извештаја о реализованим међународним парламентарним посетама и о учешћу представника Народне скупштине у раду међународних организација и парламентарних форума (укључујући и извештаје о учешћу у раду међународних парламентарних институција).

Одбор је размотрио 101 иницијативу за парламентарне посете које су упућиване Народној скупштини и, у оквиру своје надлежности, доносио одговарајуће одлуке.

 Одбор је размотрио осам предлога законао потврђивању споразума са другим земљаманакончега је поднео извештаје Народној скупштини са предлогом да усвоји предложене законе,и то:

Предлог закона о потврђивању Споразума између Владе Републике Србије и Владе Монголије о укидању виза за држављане двеју земаља; Предлог закона о потврђивању Споразума између Владе Републике Србије и Владе Народне Демократске Републике Лаос о укидању виза за носиоце дипломатских и службених пасоша; Предлог закона о потврђивању Споразума између Републике Србије и Црне Горе о узајамном заступању у пружању конзуларне заштите и услуга у трећим земљама; Предлог закона о потврђивању Уговора између Владе Републике Србије и Организације за образовање, науку и културу Уједињених нација (УНЕСКО) у вези са оснивањем Центра за воде за одрживи развој и прилагођавање климатским променама као Центра категорије 2 под покровитељством УНЕСКА; Предлог закона о потврђивању Споразума између Владе Републике Србије и Владе Уједињених Арапских Емирата о укидању виза за носиоце дипломатских и службених/специјалних пасоша; Предлог закона о пoтврђивању Споразума о сарадњи између Владе Републике Србије и Владе Црне Горе у контексту приступања Европској унији; Предлог закона о потврђивању Споразума између Владе Републике Србије и Швајцарског федералног савета о бављењу плаћеним послом чланова породице чланова дипломатских мисија, конзуларних представништава и сталних мисија при међународним организацијама; Предлог закона о потврђивању Међународне конвенције против регрутовања, коришћења, финансирања и обуке плаћеникa.

 Одбор је обавио11 разговора са новоименованим амбасадорима Републике Србије пре њиховог одласка на дипломатску дужност, и то са: Амбасадором Републике Србије у Јужноафричкој Републици Божином Николићем; Амбасадором Републике Србије у Канади, Михаилом Папазоглуом; Амбасадором Републике Србије у Републици Тунис, Николом Лукићем; Амбасадорком Републике Србије у Краљевини Мароко, Слађаном Прицом; Амбасадором Републике Србије у Савезној Републици Нигерији, Јованом Марићем; Амбасадорком Републике Србије у Швајцарској Конфедерацији, др Снежаном Јанковић; Амбасадором Републике Србије у Бразилу, Вељком Лазићем; Амбасадором Републике Србије при НАТО у Бриселу, Миомиром Удовичким; Амбасадором Републике Србије у Aзербејџану, Небојшом Родићем; Амбасадором Републике Србије у Индији, Владимиром Марићем; Амбасадором Републике Србије у Народној Републици Кини, Миланом Бачевићем.

 У Народној скупштини је образовано 72 посланичке групе пријатељства избором председника и чланова на седници Одбора за спољне послове.

 Председник и чланови Одбора имали су3 посете иностранству: председник Одбора Александра Ђуровић и члан Одбора Марија Обрадовић учествовале су на Интерпарламентарној конференцији о заједничкој спољној и безбедносној политици и заједничкој безбедносној и одбрамбеној политици која је одржана у Риму од 5. до 7. новембра 2014. године; члан Одбора Марија Обрадовић учествовала је на састанку одржаном у Сарајеву и на Регионалној конференцији „Перспективе спољне политике у регионалној и прекограничној сарадњи“ 13. и 14. мај 2014. године; члан Одбора Марија Обрадовић учествовала је на Петом састанку одбора за спољне послове парламената Југоисточне Европе, одржаном у Загребу, 25. и 26. септембра 2014. године.

 Председник Одбора и/или чланови Одбора имали су седам разговора са страним парламентарним делегацијама или парламентарцима:

- Делегацијом Парламента Данске, 26. септембра 2014. године;

- Сенатором Сената САД, Кристофером Марфијем, 14. октобра 2014. године;

- Председником Одбора за спољне послове Парламента Мађарске, Жолтом Неметом, 16. октобра 2014. године;

- Председницом Одбора за спољне послове Националне скупштине Француске, Елизабет Гигу, 31. октобра 2014. године;

- Делегацијом Националне народне скупштине Алжира, 18. новембра 2014. године;

- Председником Одбора за спољне послове Сената Румуније и делегацијом Посланичке групе пријатељства са Србијом, Петру Филипом, 21. новембра 2014. године;

- Делегацијом Посланичке групе пријатељства са Србијом Парламента Републике Кореје, 15. децембра 2014. године.

 Председник Одбора и/или чланови Одбора имали су три разговора са следећим страним државним представницима, представницима међународних организација и другим међународним партнерима: са Кетрин Ештон, Високом представницом ЕУ за спољну и безбедносну политику, 28. априла 2014. године; са Штефаном Филеом, Комесаром ЕК за проширење и суседску политику, 5. маја 2014. године и са Федериком Могерини, министром спољних послова Републике Италије, 28. јула 2014. године.

 Председник Одбора и/или чланови Одбора имали суседам разговора са представницима дипломатског кора у Београду (амбасадором САД, амбасадором Италије, Шефом Мисије ОЕБС-а у Београду, амбасадором Исламске Републике Иран, амбасадором Аустрије, амбасадором Азербејџана и амбасадором Републике Кореје).

**X**

Запослени у Сектору за законодавство активно су учествовали у активностима следећих **радних група и комисија**:

- Конкурсне комисије за попуњавање извршилачких радних места на основу интерног конкурса;

- Комисије за попис новчаних средстава, обавеза и потраживања Народне скупштине и Републичке изборне комисије, односно Централна пописна комисијa;

- Радног тима за координацију активности у вези са спровођењем пројекта ''Отворени парламент'' који Народна скупштина спроводи у сарадњи са Центром за истраживање, транспарентност и одговорност (ЦРТА)

- Радне групе за обезбеђивање услова за примену општих мера заштите тајних података;

- Комисије за образовање запослених у Служби Народне скупштине;

- Стручна подршка Комисији за контролу извршења кривичних санкција, радно тело Народне скупштине;

- Стручна подршка Глобалној организацији парламентараца за борбу против корупције (GOPAC) у Србији, образоване као неформална нестраначка парламентарна група народних посланика у Народној скупштини;

- Стручног тима Радне групе за припрему предлога кодекса понашања народних посланика;

- Радне групе за План интегритета Службе Народне скупштине;

- Пројектне групе за унапређење законодавног поступка у Републици Србији;

- Пројектне групе за унапређење стратегије регулаторне реформе, у оквиру учешћа Одбора за уставна питања и законодавство у Пројекту правне реформе ГИЗ-а;

- Радне групе за припрему и унапређење спровођења активности израде Плана и програма кампање за информисање јавности о механизмима учешћа у поступку доношења прописа на свим нивоима Министарства државне управе и локалне самоуправе;

- Радне групе за обављање стручних и административних послова за потребе Комисије за праћење спровођења Националног акционог плана за примену Резоуције 1325 СБ Уједињених нација – Жене, мир и безбедност у Републици Србији (2010-2015);

- Радне групе за праћење функционисања система е-парламента;

- Уређивачког одбора Информативног билтена за запослене у Служби Народне скупштине;

- Уређивачког одбора Информативног билтена Народне скупштине „Кворум“-а;

- Уређивачког одбора интернет странице Народне скупштине;

- Жалбене комисије Народне скупштине;

- Стамбене комисије Народне скупштине;

- Жалбене комисије Државне ревизорске институције;

- Жалбене комисије Заштитника грађана.

**XI**

**Библиотека Народне скупштине** је у извештајном периоду остварила следеће резултате пружајући библиотечке и реферално-информационе услуге:

 - Библиотекари су одговорили на 724 различита упита (публикације у фонду Библиотеке, информације на основу стенографских бележака и записника седница Народне скупштине, информације у вези са позитивним законодавством Републике Србије и предлозима закона у процедури, информације пружене приликом посета Библиотеци). У електронски каталог Библиотеке унето је 857 библиографских јединица. Електронски каталог Библиотеке Народне скупштине је претражив преко сајта Народне библиотеке Србије (Виртуелна библиотека Србије - <http://www.vbs.rs/scripts/cobiss?ukaz=BASE&bno=70189&id=1519423266941625>. На дан 9. јануар 2015. Библиотека садржи 8110 библиографских јединица. Редовно су обављани послови на организацији фонда библиотеке (разврставање и смештај библиотечке грађе, коричење службених гласила, издвајање вишкова публикација, пријем и набавка нових публикација). Такође, у читаоници Библиотеке у Дому Народне скупштине реализоване су 133 посете;

 - Библиотека је примила 35 захтева за коришћење фонда Библиотеке од стране спољних корисника, од чега је осам захтева институција, а 27 појединачних грађана. Од иностраних лица примљено је седам захтева за коришћење фонда Библиотеке;

 - Истраживачи Библиотеке урадили су 11 компаративних истраживања, од којих пет проактивно и шест по захтеву, као и осам општих информација по захтеву народних посланика, одбора Народне скупштине, Кабинета председника Народне скупштине и Генералног секретаријата Народне скупштине. Компаративна истраживања су доступна на интернет страници Народне скупштине ([http://www.parlament.rs/народна- скупштина/организација-и-стручна-служба/библиотека-народне-скупштине.1505.html](http://www.parlament.rs/%D0%BD%D0%B0%D1%80%D0%BE%D0%B4%D0%BD%D0%B0-%20%D1%81%D0%BA%D1%83%D0%BF%D1%88%D1%82%D0%B8%D0%BD%D0%B0/%D0%BE%D1%80%D0%B3%D0%B0%D0%BD%D0%B8%D0%B7%D0%B0%D1%86%D0%B8%D1%98%D0%B0-%D0%B8-%D1%81%D1%82%D1%80%D1%83%D1%87%D0%BD%D0%B0-%D1%81%D0%BB%D1%83%D0%B6%D0%B1%D0%B0/%D0%B1%D0%B8%D0%B1%D0%BB%D0%B8%D0%BE%D1%82%D0%B5%D0%BA%D0%B0-%D0%BD%D0%B0%D1%80%D0%BE%D0%B4%D0%BD%D0%B5-%D1%81%D0%BA%D1%83%D0%BF%D1%88%D1%82%D0%B8%D0%BD%D0%B5.1505.html)). У наведеном периоду одговорено је на 73 захтева за информацијама Европског центра за парламентарна истраживања и документацију (ЕЦПИД), а постављено је четири захтева за информацијама преко ЕЦПИД мреже парламентарних кореспондената.

 У Библиотеци су обављани и послови реализације и ажурирања претплате на службена гласила (пет наслова), електронске базе прописа, дневне новине (13 наслова), недељнике (13 наслова) и стручне часописе (36 наслова). Библиотека је употпунила фонд куповином 37 нових наслова књига, а за потребе запослених купљена су четири стручна приручника. У сарадњи с експертима Твининг пројекта припремљене су и штампане две брошуре о раду Библиотеке.

 Библиотека Народне скупштине је у 2014. години организовала два међународна стручна скупа. У сарадњи с експертима Твининг пројекта, 3. априла 2014. године организован је Округли сто на тему „Истраживачке службе у европским парламентима''. У сарадњи с Европским центром за парламентарна истраживања и документацију, организована је Годишња конференција кореспондената Европског центра за парламентарна истраживања и документацију која је одржана у Народној скупштини 16-18. октобра 2014.

**XII**

Чланови радних тела Народне скупштине и запослени у Сектору за законодавство активно су учествовали на више **семинара, конференција, радионица, округлих столова, студијских посета и манифестација**, међу којима су:

- Округли сто „Србија и Косово - могућности сарадње и кључни изазови заједничке европске перспективе“, у организацији ЦИГ (Council for inclusive Govermance), 29. април 2014. године, Београд;

- Радионица у оквиру Твининг пројекта „Припрема и иницирање закона: како сарађују Народна скупштина и Влада?“ 7. мај 2014. године, Београд;

- Састанак у оквиру Пројекта „Јачање законодавних и контролних капацитета Народне скупштине“, са господином Деортијем, 20. мај 2014. године, Београд;

- Радионица „Улога медија у борби против корупције“ 22. и 28. мај 2014. године, Београд;

- Радионица у оквиру Твининг пројекта, Компонента 4 – „Побољшање вршења надзорне функције Народне скупштине и са тим повезане сарадње са Владом и независним државним органима, организацијама и телима - Процена односа са Државном ревизорском институцијом у циљу доношења закључака и препорука за побољшање тока комуникације, разматрања извештаја, процедура и најбољих пракси између Народне скупштине и Државне ревизорске институције“, 9. јун 2014. године, Београд;

- Радионица у оквиру Твининг пројекта „Јачање капацитета Народне скупштине у процесу европских интеграција“ – Утицај усвајања правних тековина ЕУ на Србију, студија случаја – политике конкуренције, рада и правосуђа, Београд, 11. и 12. јун 2014. године, Београд;

- Састанак у Скупштини Града Панчева са председником скупштине и његовим сарадницима, у оквиру пројекта UNDP-а o увођењу института Јавног слушања у локалним самоуправама, 12. јун 2014. године, Панчево;

- Конференција „Преноси о раду парламента“ део Твининг пројекта компонента 5. - Семинари и радионице о извештавању рада у Народне скупштине, 18. јун 2014. године, Београд;

- Семинар „Учешће Срба у политичкој сцени Косова“, у организацији Савета за инклузивно управљање, 24. јун 2014. године, Београд;

- Састанак чланова одбора са представницима USAID-a у вези са реализацијом Пројекта за реформу правосуђа и одговорну власт (JRGA), 25. јун 2014. године, Београд;

- Конференција „Безбедносни аспекти нормализације односа између Београда, Приштине и Тиране“, у организацији Безбедносног центра за безбедносну политику, 27. јун 2014. године, Београд;

- Састанак Лидије Филиповски, члана Националног огранка GOPAC-а са експертом Френклином де Вризом, ангажованом на пројекту „Израда студије о регионалној парламентарној сарадњи", покренутом од стране Европске комисије/Генерални директорат за проширење, 1. јул 2014. године;

- Заједничка радионица Народне скупштине и Владе у оквиру Твининг пројекта „Усвајање законодавства: како сарадња Народне скупштине и Владе може бити побољшана“, 2. јул 2014 године, Београд;

- Конференција о усклађености законодавства у Србији са Конвенцијом УН о правима особа са инвалидитетом и умрежавање организација ОСИ на Балкану, у организацији Центра за самостални живот особа са инвалидитетом Србије у оквиру Пројекта „Стварање независне балканске мреже организација особа са инвалидитетом“, 10. и 11. јул 2014. године, Београд;

- Радионица у оквиру Твининг пројекта – Компонента 4. „Побољшање односа са независним државнм телима, процедуре и праксе разматрања њихових извештаја“, 15. јул 2014. године, Београд;

- Радионица у оквиру Твининг пројекта „Утицај усвајања правних тековина Европске уније на Србију - Студија случаја политике заштите животне средине и пољопривреда“ и Хармонизација са правним тековинама ЕУ: питања и проблеми у српском законодавству - 17. и 18. јул 2014. године, Београд;

- Уводни семинар за посланике о буџету и буџетским процедурама, у организацији Вестминстерске фондације за демократију, 23. јул 2014. године, Београд;

- Радионица за израду предлога кодекса понашања народних посланика, у организацији Мисије ОЕБС у Србији, 26. и 27. јул 2014. године, Аранђеловац;

- Радионица поводом имплементације пројекта „Унапређење контроле дувана у Србији'' који Министарство здравља спроводи заједно са Националним институтом за здравље и социјалну заштиту Финске, 9. септембар 2014. године, Београд;

- Програм обуке заједничке безбедносне и одбрамбене политике Европске уније, намењеној земљама које се налазе у процесу стабилизације и придруживања у организацији Европског колеџа за безбедност и одбрану и Савезног Министарства за одбрану и спорт Републике Аустрије, од 15. до 19. септембра 2014. године, Брисел, Краљевина Белгија;

- Финална радионица Твининг пројекта о главним налазима Извештаја процене, компаративне студије и студијске посете, посебно у области заштите људских и мањинских права, 16. септембар 2014. године, Београд;

- Заједничка радионица у оквиру Твининг пројекта „Народна скупштина и правосудни органи – учесници у процесу приступања Европској унији“, 18. септембар 2014. године, Београд;

- Семинар у организацији Народне скупштине и Фондације Конрад Аденауер „Јачање капацитета Стручне службе Народне скупштине – запослени у одборима и посланичким групама Народне скупштине“, 23. и 24. септембар 2014. године, Београд;

- Семинар „Улога и активности Одбора за људска и мањинска права и равноправност полова Народне скупштине Републике Србије“, уз подршку Мисије ОЕБСа у Србији, 25. и 26. септембар 2014. године, Врдник;

- Округли сто на тему „Развој ефективних политика за Србе на Косову“, у организацији ЦИГ (Council for inclusive Govermance), 26. септембар 2014. године, Београд;

- Пројекат „Јачање законодавних и контролних капацитета Народне скупштине“ у оквиру којег је Британска амбасада у Београду организовала радионицу о унапређењу праксе организовања јавних слушања у Србији, као и односу са медијима и организацијама цивилног друштва, 29. септембар 2014. године, Београд;

- Радионица у оквиру Твининг пројекта „Спровођење законодавства, како Народна скупштина и Влада заједно да раде боље?“, 30. септембар 2014. године, Београд;

- Завршна конференција поводом пројекта „Унапређење контроле дувана у Србији'' који Министарство здравља спроводи заједно са Националним институтом за здравље и социјалну заштиту Финске, 30. септембар 2014. године, Београд;

- Оснивачка седница Радне групе Националног конвента о Европској унији за Поглавље 27 – Животна средина, 3. октобар 2014. године, Београд;

- Радионица у оквиру Твининг пројекта „Преглед заједничке пољопривредне политике“, 14. октобар 2014. године;

- Годишња конференција кореспондената Европског центра за парламентарна истраживања и документацију, 16-18. октобар 2014. године, Београд;

- Округли сто „Правни мониторинг медијске сцене у Србији“ у организацији АНЕМ-а, 20. октобар 2014. године, Београд;

- Радионица у оквиру Твининг пројекта „Народна скупштина и медији“, 22. октобар 2014. године, Београд;

- Eдукативни семинар за чланове Комисије за контролу извршења кривичних санкција, у организацији ОЕБС-а, 23. oктобар 2014. гoдине, Београд;

- Радионица за израду предлога кодекса понашања народних посланика, у организацији Мисије ОЕБС у Србији, 1. и 2. новембар 2014. године, Аранђеловац;

- Друга Национална конференција Женске парламентарне мреже, 3. новембар 2014. године, Београд;

- Конференција „Ка отвореном парламенту – сарадња организација цивилног друштва и парламента“, ЦРТА у сарадњи са ОЕБС-ом и Британском амбасадом у Београду, 12. новембар 2014. године, Београд;

- Презентација конференцијског система, 13. новембар 2014. године, Београд;

- Радионица за чланове GOPAC-а и Одбора за финансије, републички буџет и контролу трошења јавних средстава са представницима Републичке управе за јавне набавке и Комисијом за заштиту права учесника у јавним набавкама, у организацији UNDP-а, 28. новембар 2014. године, Аранђеловац;

- Тренинг „Заштита миграната и избеглица“ у организацији Међународног института за хуманитарно право, у сарадњи са Комесаријатом за избеглице и миграције Републике Србије и уз подршку швајцарске федералне канцеларије за миграције, 8. децембар 2014. године, Београд;

- Презентација анализе потребе промене Устава Републике Србије, у организацији Европског покрета у Србији, 16. децембар 2014. године, Београд.

Помоћник генералног секретара

- руководилац Сектора за законодавство

 Мирјана Радаковић